2007. | Međunarodni krivični sud za bivšu Jugoslaviju\njanuar - decembar, razni gradovi, Kosovo\nPrezentacije o MKSJ u srednjim školama\nOutreach program je organizovao opšte prezentacije u jedanaest srednjih škola kojima je prisustvovalo oko 540 učenika u raznim mestima, između ostalih u Uroševcu, Kijevu, Gnjilanu, Prištini, Mitrovici, Podujevu i Vučitrnu. Ovaj program je nastavljen u 2008. godini.\nOvu aktivnost su organizovali Privremeni organi samouprave na Kosovu (PISG) Ministarstvo obrazovanja, nauke i tehnologije\n> 540 učenika iz 11 srednjih škola na Kosovu\n19-20. decembar, Beograd, Srbija\nPoseta savetodavnog komiteta o arhivama (SKA) Beogradu\nTokom svoje posete, članovi Savetodavnog komiteta o arhivama su se sastali sa raznim zvaničnicima vlade, predstavnicima pravosuđa, članovima međunarodne zajednice i aktivistima građanskog društva. U program je uključena poseta Fondu za humanitarno pravo i Arhivu Srbije i Crne Gore, gde su se sastali sa prominentnim srpskim arhivarima i istoričarima. Ova poseta je deo misije za utvrđivanje stanja kao deo priprema za odluku o budućnosti arhiva MKSJ.\nOvu posetu je organizovao MKSJ\n> zvaničnici vlade, predstavnici pravosuđa, članovi međunarodne zajednice i aktivisti građanskog društva\n17-18. decembar, Zagreb, Hrvatska\nPoseta savetodavnog komiteta o arhivama (SKA) Zagrebu\nČlanovi savetodavnog komiteta o arhivama su se sastavli sa raznim zvaničnicima vlade i kabineta predsednika, predstavnicima pravosuđa, članovima međunarodne zajednice i aktivistima građanskog društva. Ova poseta je deo misije za utvrđivanje stanja kao deo priprema za odluku o budućnosti arhiva MKSJ.\n15. decembar, Sarajevo, Bosna i Hercegovina\nGodišnja konferencija Odseka za krivičnu odbranu Sekretarijata Suda Bosne i Hercegovine\nPredstavnik Outreach programa je učestvovao na konferenciji pod nazivom “Međunarodno krivično pravo u praksi: Odbrana u predmetima za ratne zločine”, koja se bavila praksom međunarodnog i krivičnog prava u nacionanim sudovima BiH, Srbije i Hrvatske, s akcentom na pitanja vezana za odbranu.\nOvu konferenciju je organizovao Odsek za krivičnu odbranu Suda BiH\n> predstavnici pravosuđa, civilnog društva i medija\n13. decembar, Zagreb, Hrvatska\nDiskusija o dostignućima MKSJ u Zagrebu\nPredstavnik Outreach programa prisustvovao je okruglom stolu pod nazivom “Pravne, političke i istorijske posledice presuda MKSJ”, pre kojeg je prikazan dokumentarni film “Karlina lista” (Švajcarski dokumentarni film koji prati tužioca tokom 2005. godine i bavi se njenim pokušajima da obezbedi hapšenje optuženih pred MKSJ). Veći broj predstavnika ambasada u Hrvatskoj, međunarodnih organizacija, nevladinih organizacija, udruženja veterana i novinara je priusustvovao ovom događaju. Dok su predstavnici nevladinih organizacija istakli veći broj dostignuća MKSJ, predstavnici asocijacija žrtava i veterana uglavnom su kritikovali presudu “Vukovarskoj trojci” i neuspeh Međunarodnog suda da podigne optužnice protiv rukovodstva Jugoslovenske vojske, uglavnom se žaleći da polovična pravda nije pravda. Slične diskusije su održane istog dana u Hagu, Sarajevu i Beogradu.\nOvaj događaj je organizovala nevladina organizacija Documenta\n> predstavnici ambasada u Hrvatskoj, međunarodnih organizacija, nevladinih organizacija, udruženja veterana i novinara\n13. decembar, Sarajevo, Bosna i Hercegovina\nDiskusija o dostignućima MKSJ u Sarajevu\nPredstavnik Outreach programa je prisustvovao projekciji dokumentarnog filma “Karlina lista” i diskusiji o dostignućima MKSJ i nasleđu bivšeg glavnog tužioca Karle del Ponte. Ovaj događaj su organizovale dve lokalne nevladine organizacije. Jedan od učesnika diskusije je bio glavni tužilac BiH. Slične diskusije su organizovane istog dana u Hagu, Zagrebu i Beogradu; Diskusija je snimljena i postavljena na internet sa engleskim titlom na internet stranici www.pravoljudski.cps.edu.ba\nOvaj događaj su organizovali Pravo Ljudski, i Istraživačko-dokumentacioni centar\n> javnost u BiH, predstavnici pravosuđa i medija\n11. decembar, Mostar, Bosna i Hercegovina\nSimpozijum “Pravdi je potreban iskorak”\nSastanak je organizovala Misija OEBS u BiH i na njemu se fokusiralo na saradnju odgovarajućih faktora u gonjenju osumnjičenih za ratne zločine, poboljšanju transparentnosti suđenja, pristupu outreach programima entitetskih sudova i na ulogu medija. Simpozijum je započeo prikazivanjem dokumentarnog filma “Pravdi je potreban iskorak”, čije snimanje je sponzorisala misija OEBS, nakon čega je usledila diskusija. Među ostalnim govornicima su bili tužioci iz entiteteta, aktivisti civilnog društva i predstavnici sredstava javnog informisanja.\nOvaj simpozijum je organizovala Misija OEBS u BiH\n> predstavnici pravosuđa, civilnog društva i medija in Bosni i Hercegovini\n11. decembar, Skoplje, Makedonija\nPoseta savetodavnog komiteta o arhivama (SKA) Skoplju\nPredstavnik Savetodavnog komiteta o arhivama (SKA) sastao se sa predstavnicima Makedonskog nacionalnog arhiva i OEBS u sklopu širih regionalnih napora da se prikupe mišljenja lokalnih aktera o budućnosti arhiva MKSJ.\n> predstavnici Makedonskog nacionalnog arhiva i Misije OEBS u BJRM\n10. decembar, Priština, Kosovo\nPoseta savetodavnog komiteta o arhivama (SKA), Prištini\nPredstavnik Savetodavnog komiteta o arhivama se sastao sa većim brojem lokalnih aktera da bi saznao njihove poglede i očekivanja o budućnosti arhiva MKSJ. Između ostalih sastao se sa predstavnicima nevladinih organizacija, pravnicima, predstavnicima Razvojnog programa Ujedinjenih nacija i zvaničnicima Arhiva Kosova.\n> aktivisti lokalnih nevladinih organizacija, predstavnici Razvojnog programa Ujedinjenih nacija, zvaničnici Arhiva Kosova\n28. novembar, Mostar, Bosna i Hercegovina\nJavna rasprava o nasleđu MKSJ\nOva javna rasprava, koju je organizovao Nasen dijalog centar bavila se strategijom okončanja rada MKSJ i njegovim nasleđem u kontekstu BiH. Usledila je živa i duga rasprava kojoj su prisustvovali predstavnici nevladinih organizacija, asocijacija žrtava i predstavnici medija iz Mostara. Učesnici su pokazali veliko interesovanje za, između ostalog, prosleđivanje predmeta, budućnost krivičnog gonjenja ratnih zločina u BiH i lokaciju arhiva MKSJ.\nOvaj događaj je organizovao Nansen dijalog centar\n> aktivisti lokalnih nevladinih organizacija, asocijacije žrtava, predstavnici medija iz Mostara\n27. novembar, Hag\n“Enclavia” poseta srpskih aktivista sa Kosova\nOva poseta, koja je organizovana u saradnji nevladine organizacije “Fraktal” iz Srbije i holandske nevladine organizacije IKV-Pax Christi bila je deo projekta “Enclavia” čiji je cilj da predstavi probleme srpske zajednice na Kosovu različitim važnim faktorima u regionu. Tokom kratke posete Međunarodnom sudu, pet aktivista kosovskih Srba je upoznato sa kratkim pregledom rada MKSJ i predmeta u vezi sa sukobima na Kosovu. Postavljena su konkretna pitanja u vezi sa političkim posledicama presuda pretresnih veća po region. Učesnici su želeli da saznaju više o nasleđu suđenja Slobodanu Miloševiću i mogućnosti prosleđivanja predmeta pravosudnim institucijama na Kosovu.\nOva poseta je organizovana u saradnji sa srpskom nevladinom organizacijom “Fraktal” i holandskom nevladinom organizacijom IKV Pax Christi\n> pet srpskih aktivista sa Kosova\n23-26. novembar, Zenica i Banja Luka, Bosna i Hercegovina\nOkrugli sto na pravnom fakultetu\nOvi sastanci koje je organizovao NATO imali su za cilj da upoznaju studente i nastavno osoblje s modalitetima pristupanja BiH Evropskoj uniji i drugim međunarodnim asocijacijama. Predstavnik MKSJ objasnio je principe međunarodnih obaveza država članica Ujedinjenih nacija da sarađuju sa Međunarodnim sudom, upoznao ih sa dostignućima MKSJ i objasnio brojne zablude u vezi sa radom Međunarodnog suda. Postavljena su brojna pitanja u vezi s ulogom Međunarodnog suda u rekonstrukciji i uspostavljanju vladavine prava u BiH.\nOvaj sastanak je organizovao NATO u BiH\n> studenti prava iz Banja Luke i Zenice\n22. novembar, Sarajevo, Bosna i Hercegovina\nPoseta savetodavnog komiteta o arhivama (SKA), Sarajevu\nDva člana Savetodavnog komiteta o arhivima Međunarodnih sudova Ujedinjenih nacija za bivšu Jugoslaviju i Ruandu (SKA) došli su u posetu Bosni i Hercegovini kao deo konsultacija o budućnosti arhiva međunarodnih sudova. Sagovornici su im, među ostalim, bili članovi Predsedništva BiH, ministar pravde, predsednik Suda Bosne i Hercegovine i državni tužilac kao i brojni predstavnici civilnog društva i arhivari.\n> članovi predsedništva BiH, ministar pravde, predsednik Suda BiH i državni tužilac,razni akteri uiz sfere civilnog društva i arhivari\n15. novembar, Sarajevo, Bosna i Hercegovina\nUpoznavanje Policijske misije Evropske unije s Međunarodnim sudom\nGrupa od 30 novopridošlih oficira Policijske misije Evropske unije je opširno upoznata sa mandatom MKSJ, strategijom okončanja rada Međunarodnog suda i njegovim odnosom sa lokalnim telima u BiH zaduženim za istragu i krivično gonjenje počinilaca ratnih zločina. Oficiri Policijske misije Evropske unije koji su prisustvovali sastanku sarađuju s lokalnom policijom i bave se raznim pitanjima od interesa za MKSJ.\nOvaj događaj je organizovala Policijska misija Evropske unije u BiH\n> 30 oficira Policijske misije Evropske unije\n12-14. novembar, Dubrovnik, Hrvatska\nRegionalna Konferencija “Odgovornost medija za ratne zločine u bivšoj Jugoslaviji”\nOvu veliku konferenciju su organizovali Hrvatsko novinarsko društvo, Medijacentar iz Sarajeva i Nezavisno udruženje novinara Srbije na njoj je analizirana uloga medija u sukobima u bivšoj Jugoslaviji tokom 1990-tih godina. Učesnici su razgovarali o novinarskom kodeksu i mogućnosti krivičnog gonjenja ili neke druge forme kažnjavanja onih koji su učestvovali u medijskoj propagandi tokom ratova devedesetih godina XX veka. Na konferenciji je učestvovao veliki broj predstavnika vodećih medija, predstavnici MKSJ, tužioci i drugi zvaničnici koji se bave pitanjem ratnih zločina iz Srbije, Bosne i Hercegovine i Hrvatske.\nOva konferencija je organizovana u saradnji Hrvatskog novinarskog društva, Mediacentra Sarajevo i Nezavisnog udruženja novinara Srbije\n> veliki broj predstavnika vodećih medija, tužioci i drugi zvaničnici koji se bave ratnim zločinima iz Srbije, Bosne i Hercegovine i Hrvatske\n12-14. novembar, Beograd, Novi Sad, Niš, Srbija\nPredavanja “Škola nove politike”\n“Škola nove politike” je projekat nevladine organizacije Inicijativa mladih za ljudska prava. U svakom od gradova, oko 20 mladih političara, studenata žurnalistike i aktivista učestvovalo je u šestomesečnom programu škole sa sedmičnim predavanjima o različitim temama. Predavanja MKSJ koja je vodio predstavnik Outreach programa su se sastojala od upoznavanja sa Međunarodnim sudom, video zapisa sa procesa u sudnicama kao i upoznavanja sa praktičnim veštinama za dalje upoznavanje sa predmetima pred Međunarodnim sudom. Diskusija je bila živa i na sve tri lokacije je poslužila da se razbiju mnoge uvrežene zablude.\nOvu aktivnost je organizovala nevladina organizacija Inicijativa mladih za ljudska prava\n> 60 studenata Škole nove politike u Beogradu, Noviom Sadu i Nišu, Srbija\n9. novembar, Bratunac, Bosna i Hercegovina\nJavna rasprava o načinima na koje Bošnjaci i Srbi pokušavaju da prebrode svoje podele\nOva javna rasprava je još jedan u nizu događaja u lokalnim zajednicama u kojima su počinjeni ratni zločini. Započela je prikazivanjem serijala dokumentarnih filmova “Otisci prstiju – 15 godina kasnije” koji prezentuje činjenice ustanovljene u predmetima pred MKSJ. To je dalje korišćeno kao platforma za raspravu o lokalnim naporima da se suoči sa tragičnom prošlošću. Živa i otvorena diskusija se usredsredila na načine na koji Bošnjaci i Srbi pokušavaju da prevaziđu podele.\nOvaj događaj su organizovali MKSJ, televizijska produkcijska kuća XY Films, i nevladina organizacija iz Bratunca “Odisej”\n> javnost u Bratuncu\n7. novembar, Sarajevo, Bosna i Hercegovina\nPredavanje za elektronske medije tokom seminara o izveštavanju o pravdi i bezbednosti\nOvaj seminar je organizovao Mediacentar Sarajevo na njemu se okupio veći broj urednika lokalnih elektronskih medije iz cele Bosne i Hercegovine. Prezentacija MKSJ ukazala je na prioritete Međunarodnog suda, između ostalog i potrebu za kontinuiranim praćenjem suđenja na MKSJ kao i pitanja vazana za njegovo nasleđe. Diskusija se takođe bavila pitanjem na koji način kancelarija u Sarajevu može medijima pružiti informacije vezane za MKSJ.\nOvaj događaj je organizovao Mediacentar Sarajevo\n> urednici i novinari iz Bosne i Hercegovine\n7. novembar, Hag\nPoseta studenata iz Srbije, Holandije i albanskih studenata sa Kosova\nPosetu je organizovala mirovna organizacija IKV Pax Christi kao deo projekta razmene “Naša budućnost – Evropska integracija”, koji je omogućio kontakte mladih iz Srbije, Holandije i sa Kosova. Studenti su upoznati u glavnim crtama sa radom MKSJ, i posebno Tužilaštva i razgovarali o različitim pitanjima u vezi sa predmetima koji se odnose na sukobe na Kosovu, saradnju Tužilaštva sa državama u regionu u kontekstu njihovih evropskih integracija i suđenja Miloševiću u vezi sa optužbama za Kosovo.\nPosetu je organizovala mirovna organizacija IKV Pax Christi\n> studenti sa Kosova, iz Srbije i Holandije\n6. novembar, Hag\nPoseta srpskih studenata sa Univeziteta u Kosovskoj Mitrovici na Kosovu\nOvu kratku posetu su organizovale dve organizacije: Spark iz Holandije i Fraktal iz Srbije kao deo projekta Evropske integracije i zapadni Balkan. Poseta MKSJ je bila deo jednonedeljne studijske poseta Holandiji i Belgiji. Na MKSJ deset studenata sa Univerziteta u Kosovskoj Mitrovici su imali opšti uvod u rad Međunarodnog suda, pregled predmeta od najvećeg interesovanja, analizu saradnje MKSJ sa državama bivše Jugoslavije i priliku da prisustvuju suđenju u predmetu Milutinović i drugi.\nOva poseta je organizovana u saradnji organizacije Spark iz Holandije i Fraktal iz Srbije\n> 10 studenata Univerziteta u Kosovskoj Mitrovici\noktobar/novembar, razne lokacije u Bosni i Hercegovini\nJavne debate o suočavanju sa prošlošću – razne lokacije u Bosni i Hercegovini\nDvanaest planiranih javnih debata je održano na raznim lokacijama u BiH, između ostalih u Bijeljini, Zvorniku, Bratuncu i Vitezu. Jasno su ilustrovane podele među Bošnjacima, Srbima i Hrvatima u pogledima i percepciji događaja iz prošlosti, ali isto tako i veliko uvažavanje za patnje “druge strane”. Ovim je potvrđena potreba za daljim angažmanom MKSJ na nivou lokalnih zajednica da bi se distribuirale informacije o ustanovljenim činjenicama kao deo nasleđa Međunarodnog suda. Nagrađivani dokumentarci “Otisci prstiju – 15 godina kasnije”, u produkciji MKSJ, su prikazani tokom ovih debata.\nOve javne debate je organizovao MKSJ\n> javnost na raznim lokacijama u Bosni i Hercegovini\n29. oktobar - 1. novembar, Hag\nProgram međunarodnog humanitarnog prava – makedonske sudije\nOva trodnevna poseta je bila treća i poslednja u nizu poseta predstavnika makedonskog pravosuđa Međunarodnom sudu u sklopu programa izgradnje kapaciteta u međunarodnom humanitarnom pravu. Koordinator programa je MKSJ, a organizaroti Makedonsko ministarstvo pravde, Akademija za obuku sudija i javnih tužilaca, Misija OEBS za suzbijanje moguće eskalacije sukoba u BJRM i OPDAT (Kancelarija za razvoj, pomoć i obučavanje prekomorskih tužilaštava) Ministarstva pravde SAD. Grupa se sastojala od trinaest predstavnika makedonskog pravosuđa, uglavnom sudija Vrhovnog suda i Apelacionog suda u Skoplju. Cilj posete je bio da se pruži opšti prikaz rada MKSJ kao institucije – njegov mandat, strukturu, pravne osnove, trenutni obim posla, dostignuća i buduće izazove. Nakon opšteg uvoda, analizirana su konkretna pitanja od važnosti za rad posetilaca, s posebnim osvrtom na žalbene postupke pred Međunarodnim sudom kao i zaštitu svedoka. Osim toga, uspostavljen je direktan i neformalan kontakt između makedonskih posetilaca i njihovih kolega sa MKSJ.\nPosetu su organizovali Makedonsko ministarstvo pravde; Akademija za obuku sudija i javnih tužilaca; Misija OEBS-a za suzbijanje moguće eskalacije sukoba u BJRM;OPDAT (Kancelarija za razvoj, pomoć i obučavanje prekomorskih tužilaštava) Ministarstva pravde SAD\n> trinaest predstavnika makedonskog pravosuđa, uglavnom sudija Vrhovnog suda i Apelacionog suda u Skoplju\n31. oktobar, Zagreb, Hrvatska\nForum nevladinih organizacija “Presude MKSJ i aktuelna suđenja za ratne zločine u Hrvatskoj”\nPredstavnik MKSJ prisustvovao je sedmom sastanku nevladinih organizacija koji se bavio pitanjima ratnih zločina. Predstavnici četiri nevladine organizacije, nekoliko međunarodnih organizacija, Ministarstva pravde Hrvatske i Ministarstva spoljnih poslova su takođe prisustvovala sastanku. Razgovori su usredsređeni na presudu u predmetu Vukovarska trojka, kao i na tretman žrtava i svedoka na suđenjima za ratne zločine pred lokalnim sudovima. Neki od učesnika su tvrdili da su suđenja za ratne zločine vođena u Beogradu i Zagrebu pravičnija od onih na MKSJ, napominjući, međutim, da to ne bi bilo moguće bez dostignuća Međunarodnog suda u Hagu.\nOvaj forum su organizovale nevladine organizacija Documenta - Centar za suočavanje s prošlošću i Centar za ljudska prava iz Zagreba\n> predstavnici četiri nevladine organizacije, nekoliko međunarodnih organizacija, Ministarstva pravde Hrvatske i Ministarstva spoljnih poslova Hrvatske\n24-27. oktobar, Sarajevo, Bosna i Hercegovina\nDrugi godišnji seminar za sudije\nOvaj seminar koji je sponzorisao Razvojni program Ujedinjenih nacija okupio je sve sudije Suda Bosne i Hercegovine i pružio im priliku da razgovaraju o raznim praktičnim i pravnim pitanjima u vezi sa svojim radom. Glavne teme razgovora bile su zaštita svedoka, vođenje suđenja i njiha efikasnost. Sudija MKSJ Orie je prisustvovao kao međunarodni predstavnik.\nOvaj seminar je sponzorisao Razvojni program Ujedinjenih nacija\n> sve sudije Suda Bosne i Hercegovine\n24-26. oktobar, Beograd, Srbija\nSekretar MKSJ posetio Beograd\nSekretar MKSJ je prisustvovao okruglom stolu sa četiri nevladine organizacije iz Srbije, OEBS i Razvojnim programom Ujedinjenih nacija, sastao se sa predsedavajućim Nacionalnog veća za saradnju sa MKSJ, ambasadorom OEBS i stalnim predstavnikom Razvojnog programa Ujedinjenih nacija. Takođe je održao govor pod naslovom “Međunarodna krivična pravda i pomirenje – iskustvo MKSJ” na međunarodnoj konferenciji pod nazivom “Pomirenje i građansko društvo”, koju je organizovao Evropski centar za mir i razvoj.\nOvaj događaj su organizovali MKSJ i Evropski Centar za mir i razvoj\n> predstavnici četiri nevladine organizacije iz Srbije, OEBS i predstavnik Razvojnog programa Ujedinjenih nacija, predsedavajući Nacionalnog veća Srbije za saradnju sa MKSJ\n22-23. oktobar, Priština, Kosovo\nPoseta sekretara MKSJ Prištini\nTokom dvodnevne poseta Prištini sekretar MKSJ se susreo sa šefom UNMIK-a, najvišim predstavnicima pravosuđa i diplomatskim korom, a prisustvovao je i okruglom stolu “MKSJ: Nasleđe i arhive” sa najvišim predstavnicima kosovskog pravosuđa, OEBS, Razvojnog programa Ujedinjenih nacija, direktorom Arhiva Kosova i predstavnicima nevladinih organizacija.\nOvaj događaj je organizovao MKSJ\n> šef UNMIK, najviši predstavnici pravosuđa, predstavnici diplomatskog kora, OEBS, Razvojnog programa Ujedinjenih nacija, direktor Arhiva Kosova i predstavnici nevladinih organizacija\n18-19. oktobar, Hag\nPoseta dva zvaničnika Odseka krivične odbrane sekretarijata Suda Bosne i Hercegovine\nDvodnevna poseta dva zvaničnika Odseka krivične odbrane Sekretarijata Suda Bosne i Hercegovine, direktor i još jedan pravnik iz odseka. Sastali su se sa brojnim zvaničnicima MKSJ, s ciljem da se upoznaju s radom Međunarodnog suda, s posebnim osvrtom na rad odbrane i odnose različitih službi MKSJ s odbranom. Cilj posete je bilo upoznavanje odgovarajućih zvaničnika MKSJ s Godišnjom konferencijom Odseka za krivičnu odbranu Sekretarijata Suda Bosne i Hercegovine u decembru 2007. u Sarajevu.\nOvu posetu je organizovao Sekretarijat za ratne zločine Suda Bosne i Hercegovine\n> dva zvaničnika Odseka krivične odbrane Sekretarijata Suda Bosne i Hercegovine, direktor i još jedan pravnik iz odseka\n8 - 10. oktobar, Hag\nPoseta predstavnika Sekretarijata Suda Bosne i Hercegovine\nOvo je bila dvodnevna poseta predstavnika Sekretarijata Suda Bosne i Hercegovine. Pošto su već upoznati sa Međunarodnim sudom i njegovim radom, cilj je bio da se razgovara o detaljnijim pitanjima s kojima se susreću u svakodnevnom radu na predmetima za ratne zločine (među ostalim: arhivama, sudskoj bazi podataka, sudskim spisima i transkriptima) kao i pravnim pitanjima.\nOvu posetu je organizovao Sud Bosne i Hercegovine\n> predstavnici Sekretarijata Suda Bosne i Hercegovine\n4. oktobar, Banja Luka, Bosna i Hercegovina\nSeminar "Sprečavanje sukoba kroz dijalog"\nSeminar su organizovali Centri civilnih inicijativa, jedna od grupe nevladinih organizacija u mreži podrške Suda BiH. Veći deo seminara bio je posvećen pitanjima u vezi s domaćim suđenjima za ratne zločine. Predstavnik Outreach programa je govorio o problemima koje su pomenuli članovi vodećih udruženja žrtava iz Republike Srpske. Učesnicima su podeljeni informativni materijali MKSJ.\nOvaj seminar je organizovala nevladina organizacija Centri civilnih inicijativa\n> udruženja žrtava iz Republike Srpske\n2 - 5. oktobar, Hag\nPoseta kantonalnih tužilaca iz Sarajeva\nČetvorodnevna poseta pet kantonalnih tužilaca iz Sarajeva koji su po prvi put posetili Međunarodni sud, od kojih se većina bavi opštim kriminalitetom, a jedan je specijalizovan za ratne zločine. Tokom posete, tužioci su se upoznali sa strukturom i radom Međunarodnog suda, uz poseban osvrt na prosleđivanje predmeta lokalnim pravosuđima u skladu sa strategijom okončanja rada Međunarodnog suda. Ova poseta je takođe bila prilika za razgovore o pitanjima od važnosti za buduću saradnju, posebno u kontekstu suđenja za ratne zločine pred nacionalnim sudovima.\nOvu posetu je organizovalo Tužilaštvo BiH\n> pet kantonalnih tužilaca iz Sarajeva\n28-29. septembar, Skoplje, Makedonija\nObuka pravnih savetnika i administrativnog osoblja\nU okviru dugogodišnjeg Programa međunarodnog humanitarnog prava (MHP), 14 pravnih savetnika iz skopskih Osnovnih sudova I i II su obučavani za rad na koordinciji predmeta, proučavanje sudske prakse MKSJ, međunarodnom humanitarnom pravu, pristupu bazama podataka MKSJ, rukovanju obimnim dokumantacijama dokaznih predmeta i poverljivim informacijama. Viši savetnik Sudkih veća održao je prezentaciju o sastavljanju sudskih odluka i presuda s posebnim osvrtom na pitanja međunarodnog humanitarnog prava, istraživanju pitanja međunarodnog humanitarnog prava i sudske prakse MKSJ.\nOva poseta je organizovana u saradnji MKSJ, Misija OEBS za suzbijanje moguće eskalacije sukoba u BJRM Akademija za obuku sudija i javnih tužilaca OPDAT (Kancelarije za razvoj, pomoć i obučavanje prekomorskih tužilaštava) Ministarstva pravde SAD u Skoplju\n> 14 pravnih savetnika iz skopskih Osnovnih sudova I i II\n27-30. septembar, Tuzla, Bosna i Hercegovina\nKonferencija "Pravne, političke i istorijske posledice presuda MKSJ i MSP”\nOva konferencija – koju je organizovala Fondacija istina, pravda, pomirenje iz Tuzle - imala je za cilj da pruži neprstrasnu procenu rada MKSJ i MSP. Posebna pažnja je posvećena proceni toga koliko su te dve institucije ispunile misiju koju im je poverio Savet bezbednosti Ujedinjenih nacija, i u kojoj meri su doprinele pomirenju u regionu. Otprilike 30 aktivista civilnog društva i stručnjaci za pravo, politiku i istoriju iz regiona, zapadne Evrope i SAD su prisustvovali konferenciji. Uprkos nekim negativnim komentarima (na presudu Vukovarskoj trojci, praksu izricanje presuda itd.), prevagnula je ocena da je MKSJ odigrao ključnu ulogu u istrazi i krivičnom gonjenju koje, da njega nije bilo, verovatno nikad ne bi bile obavljene. Informativni materijali o MKSJ su podeljeni svim učesnicima.\nOvu konferenciju je organizovala Fondacija istina, pravda, pomirenje iz Tuzle\n> 30 aktivista civilnog društva i stručnjaci za pravo, politiku i istoriju iz regiona, zapadne Evrope i SAD\n18. septembar, Hag\nPoseta političkih savetnika sa Kosova\nKratka poseta 15 savetnika sa Kosova organizovana je u sklopu dvonedeljnog programa o diplomatiji i evropskoj saradnji koju je vodio Holandski institut za međunarodne odnose (poznat pod nazivom “Clingendael”). Učesnici ove posete su bili mladi činovnici iz više privremenih institucija vlasti na Kosovu, među kojima i iz Kabineta premijera, Kabineta predsednika, Ministarstva pravde i drugih ministarstava.\nPredstavljena im je opšta uvodna prezentacija o MKSJ i upoznati su s predmetima koji se tiču Kosova. Naglašeno je da Međunarodni sud ne zauzima nikakve političke stavove u pogledu statusa Kosova, u svom radu se oslanja na saradnju država članica i da izazovi na Kosovu uključuju polovično praćenje rada MKSJ, nedostatak nedvosmislene podrške MKSJ od strane zvaničnika i zastrašivanje svedoka.\nOvu posetu je organizovao Holandski institut za međunarodne odnose - Clingendael\n>15 političkih savetnika sa Kosova, mladi činovnici iz više privremenih institucija vlasti na Kosovu, među kojima i iz Kabineta premijera, Kabineta predsednika, Ministarstva pravde i drugih ministarstava\n17. septembar, Sarajevo, Bosna i Hercegovina\nOkrugli sto o arhivu MKSJ\nSastanak je organizovala nevladina organizacija iz Sarajeva “Istraživačko-dokumentacioni centar”. Ovaj sastanak je okupio renomirane akademike, predstavnike pravosuđa, državnih arhiva i političare. Većina učesnika se saglasila s tim da bi arhiv trebalo da bude pohranjen u Sarajevu, što bi podvuklo moralni aspekt (većina žrtava je iz BiH). Neki učesnici su izrazili sumnju da država poseduje potrebne tehničke i materijalne resurse za to.\nOvu aktivnost je organizovala nevladina organizacija iz Sarajeva Istraživačko dokumentacioni centar\n> renomirani akademici, predstavniti pravosuđa, predstavnici arhiva u BiH i političari\n14. septembar, Prijedor, Bosna i Hercegovina\nOkrugli sto "Kako obavestiti javnost o činjenicama utvrđenim u presudama MKSJ"\nOutreach program MKSJ i Misija OEBS u Bosni i Hercegovina zajedno su organizovali okrugli sto u Prijedoru pod nazivom "Kako obavestiti javnost o činjenicama utvrđenim u presudama MKSJ". Cilj je bio da se lokalnim zvaničnicima, predstavnicima civilnog društva i sredstava javnog informisanja pruže dodatne informacije o činjenicama utvrđenim u predmetima vođenim pred MKSJ u vezi sa zločinima počinjenim na području Prijedora, kao i da ohrabri lokalne vođe da te informacije podele sa javnošću. Predstavnik Outreach programa u BiH bio je glavni govornik na ovom okruglom stolu, koji je dobio zapaženu medijsku pažnju, između ostalog i u udarnim televizijskim vestima. Ovaj okrugli sto bio je drugi sastanak na nivou lokalnih zajednica koji su organizovali Outreach program MKSJ i OEBS, nakon sastanka u Zenici u maju.\nOvaj okrugli sto su organizovali Outreach program MKSJ i Misija OEBS u BiH\n> lokalni zvaničnici, predstavnici civilnog društva i sredstava javnog informisanja\n7. septembar, Beograd, Srbija\nKonferencija asocijacije instituta za ljudska prava\nOva osma godišnja konferencija koju je oganizovao boeogradski Centar za ljudska prava, okupio je aktiviste ljudskih prava iz više evropskih zemalja, političare i naučnike. Predstavnik Outreach programa je govorio o doprinosu Međunarodnog suda miru u bivšoj Jugoslaviji.\nOvu konferenciju je organizovao Beogradski Centar za ljudska prava\n> aktivisti ljudskih prava iz više evropskih zemalja, političari i naučnici\n16-20. jul, Hag\nStudijska poseta studenata novinarstva sa Univerziteta u Beogradu\nOva poseta u trajanju od nedelju dana je organizovana za pet najboljih studenata osnovnih i postdiplomskih studija katdre za novinarstvo Univerziteta u Beogradu bavila se programom koji je naglasio odnos i rad MKSJ sa medijima i praćenje pitanja u vezi s ratnim zločinima u regionu. Šta više, studenti su se oprobali u pisanju izveštaja iz sudnice sa pretresa kojima su prisustvovali. Ova poseta je deo šireg programa OEBS koji se bavi izgradnjom kapaciteta medija u Srbiji.\nOvu posetu je organizovala Misija OEBS u Srbiji\n> pet najboljih studenata osnovnih i postdiplomskih studija katdre za novinarstvo Univerziteta u Beogradu\n16. jul, Kosovo\nDonacija računara školama na Kosovu\nPredstavnik Outreach programa i zamenik ministra obrazovanja Kosova održali su konferenciju za štampu u Prištini na kojoj su najavili donaciju računara MKSJ. Međunarodni sud je poklonio oko 300 računara i odgovarajuće opreme koja će biti podeljena školama na Kosovu.\nOvu donaciju je organizovala kancelarija Outreach programa MKSJ u Prištini u saradnji sa Odeljenjem za rashodovanje opreme Međunarodnog suda\n> učenici osnovnih škola sa Kosova\n13 jul, Sarajevo, Bosna i Hercegovina\nProgram obuke advokata odbrane\nViši pravni savetnik sa MKSJ, je na ovom seminaru održao četvoročasovnu obuku o “vidovima individualne krivične odgovornosti”. Seminar je organizovao Odsek zakrivičnu odbranu Suda BiH. Ova prezentacija je ilustrovala najznačajnije delove sudske prakse MKSJ i omogućila praktične vežbe za oko 20 advokata koji su prisustvovali obuci.\n> 20 advokata odbrane iz Bosne i Hercegovine\n12. jul, Brioni, Hrvatska\nKonferencija o međudržavnoj saradnji u pitanjima ratnih zločina\nKonferenciju pod nazivom “Saradnja državnih tužilaca u predmetima vezanim za ratne zločine – sadašnji i budući oblici saradnje” organizovao državni tužilac Hrvatske, a prisustvovali su joj najviši zvaničnici, među kojima i glavni tužilac MKSJ Carla Del Ponte, predsednik i premijer kao i najviši predstavnici pravosuđa iz regiona. Učesnici su se saglasili s tim da je potpisivanje sporazuma umnogome unapredilo regionalnu saradnju u krivičnom gonjenju ratnih zločinaca i počinilaca genocida. Takođe se razgovaralo o novim mogućnostima saradnje u pogledu hapšenja i krivičnog gonjenja optuženih za ratne zločine, uz opasku da je to bio razlog održavanja konferencije iza zatvorenih vrata.\nOvu konferenciju je organizovalo Državno odvjetništvo Hrvatske\n> najviši zvaničnici pravosuđa u regionu\n11. jul, Beograd, Srbija\nKonferencija za štampu povodom godišnjice zločina u Srebrenici\nPredstavnik Outreach programa u Srbiji je učestvovao na konferenciji za štampu koju je organizvala Inicijativa mladih za ljudska prava, čiji predstavnici su govorili o svojim naporima u sferi javnog mnjenja da se Ratko Mladić koji je optužen pred MKSJ privede pravdi. Predstavnik MKSJ je govorio o patnji žrtava is Srebrenice i konkretnim koracima da se njihova svedočenja približe javnosti.\nOvu konferenciju za štampu je organizovala Inicijativa mladih za ljudska prava\n> javnost u Srbiji, aktivisti za ljudska prava, novinari, predstavnici civilnog društva\n9-11. jul, Niš, Srbija\nObuka mladih u zagovaranju pravde\nPredstavnik Outreach programa održao je predavanja u sklopu ove obuke pravnika Inicijative mladih za ljudska prava kojoj je prisustovalo 25 mladih ljudi iz cele Srbije. Ova obuka koju je organizovala nevladina organizacija iz Beograda Inicijativa mladih za ljudska prava, bavila se radom Međunarodnog suda kao i metodologijom vođenja radionica sa srednjoškolcima. Svaki od učesnika je održao desetominutnu prezentaciju jednog od predmeta vođenih pred MKSJ.\nOvu obuku je organizovala Inicijativa mladih za ljudska prava\n> 25 mladih ljudi iz cele Srbije\n10. jul, Sarajevo, Bosna i Hercegovina\nKonferencija "Implikacije odluke Ustavnog suda BiH o retroaktivnoj primeni krivičnog prava u predmetima za ratne zločine”\nOva konferencija, koju su organizovali Inicijativa za vladavinu prava američke advokatske komore i misija OEBS u BiH, okupila je oko 40 sudija, tužilaca, advokata odbrane i pravnih eksperata iz BiH. Šef službe sudskih veća, govorila je o međunarodnim normama ljudskih prava koje ograničavaju retroaktivnu primenu krivičnog prava i njihovoj interpretaciji u praksi međunarodnih krivičnih sudova. OEBS je predstavio izveštaj po kojem ne postoji barijera za pravična suđenja u primeni Krivičnog zakona iz 2003. godine pred sudovima na entitetskom nivuo i ohrabrio entitetske tužioce i sudove da počnu da ga primenjuju.\nOvu konferenciju su organizovali Inicijativa za vladavinu prava američke advokatske komore i Misija OEBS u BiH\n> 40 bosansko-hercegovačkih sudija, tužilaca, advokata odbrane i pravnih eksperata\n6-7. jul, Skoplje, Makedonija\nRadionica za makedonske istražitelje\nOva radionica čiju realizaciju je pomogao OEBS okupila je oko 20 istražitelja sa Odeljenja za krivično gonjenje počinilaca zločina na polju organizovanog kriminala i korupcije, istražne sudije i tužioce. Stručnjaci sa MKSJ su održali prezentacije o istragama i analizi podataka na Međunarodnom sudu.\nOvaj događaj je potpomogla Misija OEBS za suzbijanje moguće eskalacije sukoba u BJRM;\n> 20 istražitelja sa Odeljenja za krivično gonjenje počinilaca zločina na polju organizovanog kriminala i korupcije, istražne sudije i tužioci\nUpoznavanje srednjioškolaca sa Kosova sa MKSJ\nU periodu od decembra 2006. do maja 2007. predstavnik Outreach programa posetio je 15 srednjih škola na Kosovu i održao prezentacije o MKSJ za više od 400 učenika uzrasta od 17 do 19 godina. Prezentacije će biti nastavljene u septembru 2007. godine\nOvu aktivnost je organizovao MSKJ\n> 400 učenika uzrasta od 17 do 19 godina iz 15 srednjih škola na Kosovu\njun, Beograd, Srbija\nZavršetak radionica za mlade o MKSJ\nOvaj četvoromesečni projekat koji je organizovala Inicijativa mladih za ljudska prava uz pomoć Outreach programa MKSJ završena je okončanjem 30. radionice o radu Međunarodnog suda za srednjoškolce. Ove radionice, koje je omogućila Vlada Ujedinjenog Kraljevstva, održane su u 14 širom zemlje.\nOve radionice je organizovala nevladina organizacija Inicijativa mladih za ljudska prava, a omogućila Vlada Ujedinjenog Kraljevstva\n> srednjoškolci iz 14 gradova u Srbiji\n29. jun, Beograd, Srbija\nKonferencija o presudi MSP po tužbi BiH za genocid\nPredstavnik Outreach prisustvovao je konferenciji koju je organizovao Fond za humanitarno pravo o presudi Međunarodnog suda pravde po tužbi Bosne i Hercegovine za genocid. Učesnici konferencije su govorili o pravnom meritumu presude i njenim moralnim, etičkim i političkim posledicama. Konferencija je okupila oko 40 najznačajnijih predstavnika civilnog društva iz Srbije, Hrvatske i Bosne i Hercegovine. Konferenciju su omogućili OEBS, Ambasada Holandije u Beogradu i Savet Evrope.\nKonferenciju je organizovala nevladina organizacija Fond za humnitarno pravo a omogućili Misija OEBS u Srbiji, Ambasada Holandije u Beogradu i Savet Evrope.\n> 40 najznačajnijih predstavnika civilnog društva iz Srbije, Hrvatske i Bosne i Hercegovine\n25-26. jun, Hag\nPoseta vodećih predstavnika pravosuđa sa Kosova\nUčesnici ove studijske posete koju je organizovao Razvojni program Ujedinjenih nacija su bila četiri vodeće ličnosti pravosuđa na Kosovu, među kojima i glavni sudija, šev Javnog tužilaštva, predsednik Advokatske komore i zamenik ministra pravde (LDK). Pitanja obuhvaćena ovom posetom su: saradnja pravosuđa sa Kosova sa MKSJ (posebno Tužilaštvom), medijsko praćenje pitanja povezanih sa radom MKSJ na Kosovu i uloga lokalnih vođa u približavanju ovih pitanja lokalnoj zajednici, zaštita svedoka na Kosovu, istrage MKSJ, veća, odbrana i prisustvovanje pretresima.\nOcena: poseta je bila uspešna u iniciranju kontakata između vodećih zvaničnika MKSJ i pravosuđa na in Kosovu, u svetlu sve većeg prenošenja vlasti sa UNMIK na lokalne institucije.\nPosetu su organizovali Razvojni program Ujedinjenih nacija na Kosovu i kancelarije Outreach programa MKSJ u Hagu i Prištini\n> vodeće ličnosti pravosuđa na Kosovu, među kojima i glavni sudija, šev Javnog tužilaštva, predsednik Advokatske komore i zamenik ministra pravde (LDK)\n4-5. maj i 22-23. jun, Skoplje, Makedonija\nPanel za razgovore o pitanjima dokaza\nDeset tužilaca, 20 sudija i 12 pravnih savetnika učestvovalo je u dva navrata u dvodnevnim razgovorima sa njihovim kolegama iz Makedonije o pitanjima koja se tiču prihvatljivosti dokaza u predmetima za ratne zločine. Ovi razgovori su organizovani u okviru programa: Izgradnja kapaciteta makedonskog pravosuđa – Program međunarodnog humanitarnog prava.\nOva aktivnost je organizovana u saradnji MKSJ, Misije OEBS za suzbijanje moguće eskalacije sukoba u BJRM i Ambasade SAD u Makedoniji\n> 10 tužilaca, 20 sudija i 12 pravnih savetnika\n19-21. jun, Hag\nPoseta predstavnika nevladinih organizacija iz Hrvatske, Srbije i Bosne i Hercegovine\nSedam predstavnika nevladinih organizacija koji se bave praćenjem suđenja za ratne zločine i slobode medija u Hrvatskoj, Bosni i Hercegovini i Srbiji došli su u trodnevnu posetu Međunarodnom sudu, potpomognuti sarajevskom kancelarijom Međunarodnog saveta za istraživanje i razmenu (IREX). Učesnici su prisustvovali raspravama o izazovima sa kojima se susreću mediji koji prate pitanja vezana za ratne zločine, prosleđivanje predmeta lokalnim pravosuđima, a takođe su se upoznali sa suđenjima i merama za zaštitu na Međunarodnom sudu.\nPosetu je omogućila sarajevska kancelarija Međunarodnog saveta za istraživanje i razmenu (IREX)\n> sedam predstavnika nevladinih organizacija koji se bave praćenjem suđenja za ratne zločine i slobode medija u Hrvatskoj, Bosni i Hercegovini i Srbiji\n19. jun, Osijek, Hrvatska\nOkrugli sto “Unapređenje zaštite svedoka u suđenjima za ratne zločine”\nPredstavnik Outreach programa MKSJ prisustvovao je okruglom stolu koji su organizovale dve nevladine organizacije iz Hrvatske. Pitanja o kojima se razgovaralo su se ticala odgovornosti pravosudnih institucija, civilnog društva i medija u pružanju podrške svedocima. Podvučeno je da su mere podrške svedocima tebale biti uvedene pre više od deset s obzirom na to da većini neposrednih svedoka ratnih zločina nikada nije pružena nikakva podrška. Okruglom stolu su prisustovovali predstavnici Državnog odeljenja za zaštitu svedoka, kancelarija državnog i županijskih tužilaca, nekoliko nevladinih organizacija kao i veći broj advokata.\nOvaj okrugli sto je organizovan u saradnji nevladine organizacija Documenta iz Zagreba i Centra za mir, nenasilje i ljudska prava iz Osijeka.\n> predstavnici Državnog odeljenja za zaštitu svedoka, predstavnici državnog i županijskih tužilaštava, nekoliko nevladinih organizacija i više advokata\n15. jun 5. april, Banja Luka, Bosna i Hercegovina\nObuka advokata odbrane na Sudu BiH\nPredstavnik Outreach programa održao je prezentacije o ustanovljenju, strukturi, nadležnosti, procedurama i strategiji okončanja rada MKSJ, kao i pristupu njegovim dokumentima u sklopu dve sesije obuke koje je organizovao Odesk za krivičnu odbranu Suda BiH za 35 advokata.\nOvu obuku je organizovao Odsek za krivičnu odbranu Suda BiH\n> 35 advokata odbrane\n10-11. jun, Zagreb, Hrvatska\nSastanak sudija iz regiona o međudržavnoj saradnji u postupcima za ratne zločine\nPredsednik MKSJ, sudija Fausto Pocar, sa još tri sudije MKSJ učestvovao je na ovom sastanku na visokom nivou, koji je organizovao OEBS, u sklopu dužeg niza satanaka na ekspertskom nivou koji imaju za cilj da unaprede međudržavnu saradnju u vođenju istraga ratnih zločina, krivičnog gonjenja i suđenja. Sastanku u Zagrebu takođe su prisustvovale sudije iz Bosne i Hercegovine, Hrvatske, Crne Gore i Srbije. Posebna pažnja je posvećena predmetima prosleđenim sa MKSJ pravosuđima u regionu, i na prihvatljivost dokaza ratnih zločina među sudovima.\nOvaj sastanak je organizovala Misija OEBS u Hrvatskoj\n> sudije iz Bosne i Hercegovine, Hrvatske, Crne Gore i Srbije\n9-10. jun, Skoplje, Makedonija\nSeminar o pravičnom suđenju i međunarodnom humanitarnom pravu\nOvaj dvodnevni seminar okupio je oko 41 pravnika u razgovorima o međunarodnim standardima pravičnog suđenja, naročito u skladu s Evropskom konvencijom o ljudskim pravima, kao i o međunarodnom humanitarnom pravu i osnovnim preduslovima za njegovu primenu.\nOvaj seminar je organizovan u saradnji MKSJ, Misije OEBS za suzbijanje moguće eskalacije sukoba u BJRM i Ambasade SAD u Makedoniji.\n>41 pravnik iz Makedonije\n8. jun, Beograd, Srbija\nZavršetak obuke za stažiste iz Srbije na MKSJ\nTri perioda obuke koju je organizovao Outreach program za osam budućih stažista na MKSJ u Hagu, su bila deo programa koji je organizovala Inicijativa mladih za ljudska prava (YIHR), a omogućila Vlada Švajcarske. Stažisti će su stažirali u periodu od tri do šest meseci na Međunarodnom sudu, nakon čega će uslediti tromesečni staž u Veću za ratne zločine ili Tužilaštvu za ratne zločine u Beogradu. U svakom od perioda obuke koji su održani u prethodnim sedmicama, stažisti su upoznati sa različitim aspektima rada MKSJ, međunarodnim humanitarnim pravom i unapredili svoje znanje pisanja na engleskom jeziku. Prvi stažista je stigao na Međunarodni sud 2. jula.\nOvaj porgram je organizovala nevladina organizacija Inicijativa mladih za ljudska prava, a omogućila Ambasada Švajcarske u Beogradu\n> osam studenata iz Srbije – budući stažisti na MKSJ\n29. maj – 1 jun i 14-18. maj, Hag\nPoseta makedonskih sudija i tužilaca\nOvo je bila jedna od dve petodnevne studijske posete – koje su omogućili OEBS i Ministarstvo pravde SAD – s identičnim programima za 34 predstavnika makedonskog pravosuđa, podeljenih u dve grupe. Ova poseta je nastavak trodnevne obuke koja je održana u Skoplju krajem marta 2007. godine.\nPitanja obuhvaćena ovom posetom su, između ostalog: funkcionisanje tela Međunarodnog suda (Sekretarijat, Sudska veća, Tužilaštvo, odbrana); vođenje predmeta sa više optuženih, prosleđivanje predmeta i istražnih materijala sa MKSJ državama u regionu, medijska pokrivenost pitanja od važnosti za MKSJ kao i sastanci sudija i tužilaca s njihovim kolegama sa MKSJ. Takođe su prisustvovali suđenjima. Poseta se može smatrati uspešnom, jer su predstavnici pravosuđa stekli praktična znanja o funkcionisanju Međunarodnog suda. Mnogo pažnje je posvećeno mogućnosti formiranja ličnih kontakata sa sudijama i tužiocima. Tokom prve posete, prosleđivanje istražnih materijala sa MKSJ o makedonskim predmetima je izazvalo živu diskusiju.\nOve posete su organizovali Misija OEBS-a za suzbijanje moguće eskalacije sukoba u BJRM i OPDAT (Kancelarija za razvoj, pomoć i obučavanje prekomorskih tužilaštava) Ministarstva pravde SAD u Skoplju\n> 34 predstavnika makedonskog pravosuđa\n29. maj, Zenica, Bosna i Hercegovina\nSastanak sa lokalnom zajednicom u Zenici\nU saradnji s OEBS, Outreach program MKSJ održao je sastanak sa predstavnicima civilnog društva iz Zenice, da bi ih upoznao s najnovijim događajima u vezi s krivičnim procesima pred MKSJ u vezi s zločinima počinjenim na tom području. Prezentacija je usredsređena na prvostepenu presudu u predmetu protiv Envera Hadžihasanovića i Amira Kubure. U diskusiji koja je usledila, predstavnici lokalne zajednice su izrazili svoju podršku radu MKSJ i potrebu za jačanje lokalnog pravosuđa.\nOvaj sastanak je organizovan u saradnji Misije OEBS u BiH i Outreach programa MKSJ\n> predstavnici civilnog društva u Zenici\n21-26. maj, Beograd, Srbija\nObuka “Psihološki pristup žrtvama/svedocima najtežih zločina ”\nPredstavnik Službe za savetovanje zaposlenih i društvene aktivnosti MKSJ iz Haga održao je predavanja na ova dva programa obuke koje je organizovao OEBS, a koja su se ticala podrške i pomoći svedocima. Predavanja su podvukla značaj znanja advokata odbrane o tome kako da pristupe svedocima bez izazivanja psiholoških trauma, a da pritom dobiju informacije od važnosti za suđenje. Tokom ovog perioda, advokati odbrane su prisustvovali obuci od 21. do 23. maja a novinari od 24. do 26. maja. (ovo je bio nastavak sličnog programa organizovanog za sudije i tužioce u novembru 2006.).\nOvu obuku je organizovala Misija OEBS u Srbiji\n> advokati odbrane i novinari\n11. i 24. maj, Sarajevo i Banja Luka, Bosna i Hercegovina\nOkrugli stolovi sa studentima u organizaciji NATO\nPredstavnik Outreach programa je učestvovao u ovim sastancima koje je organizovao NATO, koji su se koncentrisali na put BiH ka evro-atlantskim strukturama i saradnji sa MKSJ. Analiziran je mandat Međunarodnog suda, data su objašnjenja u vezi s tokom postupaka, dostignućima, strategijom okončanja rada MKSJ i saradnji država članica sa Međunarodnim sudom. Outreach program je podelio materijale o MKSJ za oko 15 studenata na svakom od okruglih stolova, a u Banja Luci je prikazan i nedovršeni tridesetominutni dokumentarni film u produkciji NATO. Ovi sastanci su potvrdili i dalje prisutnu tendenciju da “istina” o ratnim zločinima zavisi od mišljenja grupe ili osobe kao i provladavajuće nepoverenje u Međunarodni sud koji pokušava da se izbori sa ovim trendom.\nOve okrugle stolove je organizovao NATO u BiH\n> 30 studenata iz Bosne i Hercegovine\napril/maj, Bosna i Hercegovina\nDistribuiranje publikacije MKSJ “Zločin i kazna”\nViše od hiljadu primeraka drugog dopunjenog izdanja je distribuirano, među ostalim i članovima državne i entiteskih skupština, nevladinim organizacijama, medijima, asocijacijam žrtava i javnosti na sastancima u organizaciji MKSJ. U publikaciji su predstavljeni predmeti vođeni pred MKSJ koji se tiču BiH, a objavljena je u saradnji sa Fondom za otvoreno društvo BiH.\nDistribuciju ove publikacije je organizovao MKSJ\n> članovi državne i entitetskih skupština, nevladine organizacije, asocijacije žrtava i javnost na sastancima u organizaciji MKSJ\n27. april – 1. maj, Hag\nHag, grad mira\nOvaj sastanak je organizovan na inicijativu dve lokalne nevladine organizacije, Haške mirovne platforme (HVP) i Mirovnog pokreta ujedinjenih crkava (IKV). U centralnom holu Gradske kuće u Hagu je organizovana velika izložba na kojoj je prikazan rad međunarodnih organizacija aktivnih na polju mira i pravde sa sedištem u Hagu. MKSJ je bio predstavljen štandom na izložbi i zaposleni su bili prisutni kako bi odgovarali na pitanja posetilaca o radu Međunarodnog suda.\nOvaj sastanak je organizovan na inicijativu dve lokalne nevladine organizacije Haška mirovna platforma (HVP) i Mirovni pokret ujedinjenih crkava (IKV)\n> predstavnici međunarodnih organizacija aktivnih na polju mira i pravde sa sedištem u Hagu, javnost\n25. april, Zagreb, Hrvatska\nSastanak sa nevladinim organizacijama koje prate suđenja za ratne zločine\nNa ovom konsultativnom sastanku, MKSJ je je omogućio saradnju i koordinaciju različitih nevladinih organizacija iz Hrvatske, koje prate lokalna suđenja za ratne zločine, posebno u svetlu skorog početka suđenja generalima Ademiju i Norcu, čiji predmeti su prosleđeni Hrvatskoj sa MKSJ. Ove četiri nevladine organizacije iz Hrvatske koje prate suđenja za ratne zločine su zaklučile da je potreban napredak u vidljivosti i izgradnji kapaciteta, kao i bolji i aktivniji odnosi sa medijima.\nOvaj sastanak je organizovao Outreach program MKSJ\n> predstavnici raznih nevladinih organizacija iz Hrvatske koji prate lokalna suđenja za ratne zločine\n24. april, Tuzla, Bosna i Hercegovina\nTeve panel u Tuzli o radu MKSJ\nU četrdesetpetominutnom analitičkom programu na Kantonalnoj televiziji iz Tuzle, predstavnik Outreach programa je govorio o dostignućima MKSJ, strategiji okončanja rada Međunarodnog suda i prosleđivanju predmeta nacionalnim pravosuđima.\nOvaj medijski događaj je organizovala Kantonalna televizija iz Tuzle\n> javnost u Bosni i Hercegovini\n21. april, Bajina Bašta, Srbija\nPrezentacija “Zagovaranje pravde”\nOko 20 mladih ljudi iz raznih delova Srbije učestvovalo je u programu obuke koji je organizovala Inicijativa mladih za ljudska prava (YIHR). Nakon pet dana intenzivnih predavanja o tranzicionoj pravdi i radu MKSJ, novi zagovornici pravde su učestvovali na narednom seminaru zagovornika pravde da bi postali deo mreže zagovornika pravde i organizovali i vodili radionice sa srednjošolcima i mladim ljudima širom zemlje kako bi promovisali pravdu za žrtve ratnih zločina i rad MKSJ.\nOvaj seminar je organizovala nevladina organizacija Inicijativa mladih za ljudska prava\n> 20 mladih iz raznih delova Srbije\n5-19. april, Mičigen i Njujork, SAD\nPoseta pravnim fakultetima u SAD u sklopu promocije “e-stažiranja”\nPredstavnik Outreach programa u Srbiji posetio je Sjedinjene Američke Države, i održao predavanja o mandatu MKSJ, njegovoj strukturi i doprinosu pomirenju studentima Univerziteta u Mičigenu i Pravnog fakulteta u Njujorku. Drugi cilje posete je bila promocija programa e-stažiranja na MKSJ, u sklopu kojeg studenti iz SAD pomažu MKSJ u istraživanjima i projektima koji promovišu nasleđe MKSJ u svojoj državi.\nOvu posetu je organizovao Outreach program MKSJ\n> studenti Prvnih fakulteta Univerziteta Michigana i Pravnog fakulteta u Njujorka\n18. april, Sarajevo, Bosna i Hercegovina\nSeminar obuke za novinare\nDve sesije su bile deo seminara obuke za sedam novinara iz BiH pod nazivom "Analitičko izveštavanje – Mir i bezbednost u BiH". Seminar je organizovala organizacija Netnovinar u sarajevskom Medijacentru, uz pomoć Ambasade Ujedinjenog Kraljevstva, kroz njihov Svetski fond za prevenciju sukoba. Predstavnik Outreach programa MKSJ održao je opštu prezentaciju o MKSJ, razgovarao sa učesnicima, dajući praktične savete o metodama pronalaženja i uzvorima informacija o postupcima pred Međunarodnim sudom.\nOvaj seminar je organizovala organizacija Netnovinar u sarajevskom Mediacentru, uz pomoć Ambasade Ujedinjenog Kraljevstva, kroz njihov Svetski fond za prevenciju sukoba\n> sedam novinara iz BiH\n5. i 16. april, razni gradovi u Bosni i Hercegovini\nPrikazivanje TV spotova o krivičnom gonjenju za ratne zločine pred MKSJ u lokalnim zajednicama\nPredstavnik Outreach progama MKSJ učestvovao je u pripremi i snimanju kratkih spotova o MKSJ za televizijsku seriju o uticaju ratnih zločina na lokalne zajednice. Dana 5. i 23. aprila, snimljeno je 16 takvih spotova, u svakom od kojih je predstavnik Outreach programa MKSJ u BiH dao rezime predmeta pred MKSJ (presude, suđenja i optužnice) u vezi s jednom opštinom u BiH.\nSeriju je producirala nezavisna produkcijska kuća iz Sarajeva XY Films\n13. april, Zagreb, Hrvatska\nMKSJ učestvovao u vodećem političkom TV programu “Latinica”\nPredstavnik Outreach programa učestvovao je u političkoj emisiju Hrvatske radio televizije “Latinica” koji se prikazuje u udarnom terminu, koji se bavi pitanjima suočavanja s proslošću i krivičnim gonjenu za ratne zločine.\nOvo gostovanje je organizovala Hrvatska radio televizija\n> javnost u Hrvatskoj\n12. april, Hag\nPoseta studenata sa Univerziteta u Ljubljani\nOutreach program MKSJ je bio domaćin grupi od 49 slovenačkih studenata sa ljubljanskog Fakulteta društvenih nauka i Fakulteta uprave.\nPitanja obrađena tokom prezentacije: rad MKSJ i njegova dostignuća, prisustvovanje pretresu pred Međunarodnim sudom.\nOva kratka poseta studentima je omogućila da steknu solidan uvod u rad MKSJ, pojasne nedoumice i stekli podršku za dalji rad na pitanjima ratnih zločina.\nOvu posetu su organizovali Fakultet društvenih nauka i Fakultet uprave iz Ljubljane\n> 49 slovenačkih studenata sa ljubljanskog Fakulteta društvenih nauka i Fakulteta uprave\n11. april, Skoplje, Makedonija\nSeminar “MKSJ i mediji”\nOvaj dvojni seminar koji je dan ranije održan za novinare u Prištini na Kosovu su organizovali Outreach program MKSJ i Balkanska mreža istraživačkog novinarstva (BIRN), uz pomoć Vlade Ujedinjenog Kraljevstva. Seminar koji su vodili portparoli Tužilaštva i Sekretarijata i Veća iz Haga, uz jednu prezentaciju predstavnika Outreach programa u BiH, pružio je mogućnost ljudima iz medijske sfere sa Kosova i iz Makedonije da razgovaraju o različitim pitanjima vezanim za MKSJ i praćenju suđenja za ratne zločine. Otprilike 40 novinara je prisustvovalo ovom seminaru za makedonske novinare.\nSeminare su organizovali Outreach program MKSJ Balkanska mreža istraživačkog novinarstva (BIRN), a omogućila Vlada Ujedinjenog Kraljevstva\n> 20 do 25 novinara i ljudi iz medijske sfere iz Makedonije\n10. april, Priština, Kosovo\nOvaj seminar u Prištini su organizovali Outreach program MKSJ i Balkanska mreža istražnog novinarstva (BIRN), uz pomoć Vlade Ujedinjenog Kraljevstva. Prisustvovalo mu je oko 20 do 25 novinara, a seminar su vodili portparoli Tužlaštva i Sekretarijata i Veća iz Haga, uz jednu prezentaciju predstavnika Outreach programa u BiH. Seminar je pružio priliku ljudima iz medija da razgovaraju o pitanjima vezanim za MKSJ i praćenje suđenja za ratne zločine. Medijska propraćenost ovog seminara je generalno bila neprostrasna, uz neke izuzetke (jedan televizijski kanal koji je tvrdio da će ko god govori negativno o Ramushu Haradinaju biti smatran “lažovom i protivnikom Kosova”, jedan dnevni list je odbio da obavi intervju s portparolkom Tužilaštva). Isti seminar je sledećeg dana ponovljen za makedonske novinare u Skoplju.\n> 20 do 25 novinara i ljudi iz medijske sfere sa Kosova\n2. april, Hag\nPoseta članova Regionalne advokatske komore Sarajeva\nDelegacija od 31 bosansko-hercegovačka advokata posetila je Međunarodni sud u sklopu posete više pravosudnih institucija u zemljama Beneluksa (MSP, Amsterdamska i Briselska advokatska komora), kao nastavak uspostavljanja kontakata s relevantnim advokatskim telima u zapadnoj Evropi.\nMeđu temama o kojima je razgovarano su pravna pomoć, pritvor i odbrana optuženih. Postioci su takođe imali priliku da prisustvuju suđenjima koja se vode pred MKSJ. Ovo je bila prilika za bosansko-hercegovačke advokate da se sastanu i uspostave blisku saradnju s kolegama da MKSJ, kao i da generalno upotpune svoja znanja o radu MKSJ.\nPosetu je organizovala Regionalna advokatska komora Sarajevo\n> 31 bosansko-hercegovačka advokata\nPoseta Evropske asocijacije studenata prava iz Slovenije\nOutreach program MKSJ organizovao je kratku posetu grupe od 45 slovenačkih studenata, članova Evropske asocijacije studenata prava (ELSA), koja je bila deo šire posete pravnim institucijama u zapadnoj Evropi. Studenti su prisustvovali suđenju u predmetu Popović i drugi koji se tiče zločina počinjenih u Srebrenici i okolini. Predstavnik Veća je objasnio brojna pitanja u vezi sa vođenjem postupaka pred Međunarodnim sudom.\nPosetu je organizovala ELSA Ljubljana (Evropska asocijacija studenata prava)\n> 45 slovenačkih studenata, članova Evropske asocijacije studenata prava (ELSA)\n31. mart, Sanski Most, Bosna i Hercegovina\nKonferencija “Mehanizmi utvrđivanja istine”\nOvu konferenciju je organizovala asocijacija žrtava “Izvor” iz Prijedora, na kojoj se okupilo više od stotinu žrtava i drugih stanovnika Sanskog Mosta i okolnih opština. Predstavnik Outreach programa MKSJ održao je prezentaciju o predmetima koji se vode pred MKSJ u vezi sa opština Sanski Most i Ključ, uz poseban osvrt na predmete protiv Radoslava Brđanina i Momčila Krajišnika. Publici su takođe prikazani dokazni predmeti sa ovih suđenja, da bi se ilustrovalo kakve sve vrste dokaza su korišćene u sudnicama da bi se van razumne sumnje utvrdile činjenice o zločinima. Među ostalim govornicima su bili predstavnici bosansko-hercegovačkog pravosuđa, Međunarodne komisije za nestale i nevladine organizacije koje se bave pravdom u tranziciji.\nOvu konferenciju je organizovala asocijacija žrtava Izvor, uz pomoć Međunarodne komisije za nestale osobe i Norveške ambasade u Sarajevu\n> više od stotinu žrtava iz Sanskog Mosta i the okolnih opština, javnost, lokalne nevladine organizacije, predstavnici bosansko-hercegovačkog pravosuđa i Međunarodne komisije za nestale\n31. mart, Beograd, Srbija\nKonferencija o suđenju Slobodanu Miloševiću pred MKSJ\nPredstavnik Outreach programa MKSJ je prisustvovao konferenciji koju je organizovala beogradska podružnica Helsinškog odbora za ljudska prava posvećenoj proceni suđenja u procesu protiv Slobodana Miloševića pred MKSJ. Glavni govornik je bio bivši glavni tužilac u ovom predmetu Geoffrey Nice, koji se kritički osvrnuo na rad MKSJ ali je pohvalio rad sudija i činjenicu da je suđenje na svetlo dana iznelo mnoge istorijske činjenice. Među ostalim govornicima bili su predstavnici nevladine organizacije Human Rights Watch i novinske agencije SENSE.\nKonferenciju je organizovala beogradska podružnica Helsinškog odbora za ljudska prava\n> predstavnici civilnog društva i medija iz Srbije omladinski aktivisti\n29-31. mart, Skoplje, Makedonija\nSeminar o međunarodnom humanitarnom pravu\nOvaj trodnevni seminar obuke koji je pohađalo oko 80 učesnika iz makedonskog pravosuđa je pružio uvod u koncept međunarodnog humanitarnog prava, uz preduslove za njegovu primenu; Analizirani su Statut MKSJ i nacionalne nadležnosti, uz poseban osvrt na iskustva u BiH. Visoki zvaničnici MKSJ iz Veća i Tužilaštva su držali predavanja na seminaru.\nOvaj seminar je organizovan u saradnji Makedonska ministarstva pravde - OEBS – OPDAT – MKSJ i kancelarije Outreach programa MKSJ u Hagu i Prištini\n> 80 predstavnika makedonskog pravosuđa\n27. mart, Sarajevo, Bosna i Hercegovina\nJavna rasprava nakon prikazivanja dokumentarnog filma u produkciji OEBS\nNa sastanku je prikazan je dokumentarni filma “Pravdi je potreban iskorak” u produkciji OEBS, koji se bavi načinima na koje tužioci treba da komuniciraju sa žrtvama, asocijacijama žrtava i lokalnim zajednicama. Predstavnik Outreach programa u BiH se pojavljuje u filmu, i objašnjava iskustva MKSJ u približavnju lokalnim zajednicama. Nakon prikazivanja filma usledila je diskusija sa navišim zvaničnicima pravosuđa.\nOvu javnu raspravu je organizovala Misija OEBS u BiH\n> javnost u Sarajevu, predstavnici pravosuđa, nevladinih organizacija i medija\n27. mart, Hag\nPoseta Gjergja Dedaja, predsednika Liberalne partije Kosova\nPredsedavajući Parlamentarne grupe za integraciju, g. Gjergj Dedaj posetio je Međunarodni sud. Nakon što je prisustvovao pretresu u predmetu Haradinaj i drugi, g. Dedaj je održao intenzivne sastanje sa portparolom Sekretarijata i Veća. Razgovori su bili usmereni na aktuelna suđenja i potrebu da se radi na izgradnji kapaciteta kako bi se omogućilo krivično gonjenje počinilaca ratnih zločina na Kosovu.\nPosetu je organizovala VVD (Liberalna partija iz Holandije)\n> predsedavajući Parlamentarne grupe za integraciju\n22. mart, Beograd, Srbija\nSastanak sa predstavnicima asocijacija žrtava sa Kosova\nPredstavnik Outreach programa sastao se predstavnicima srpskog Udruženja porodica kidnapovanih i nestalih na Kosovu i Metohiji, i upoznao ih sa predmetima pred MKSJ koji se tiču srpskih žrtava na tom području. Udruženje je apelovalo na Međunarodni sud da pruži podršku u pronalaženju osoba nestalih tokom sukoba na Kosovu.\nSastanak su organizovali Fond za humanitarno pravo i Beogradska kancelarija Outreach programa MKSJ u saradnji sa Savetom Evrope\n> asocijacija srpskih žrtva “Udruženje porodica kidnapovanih i nestalih i kidnapovanih na Kosovu i Metohiji”\n13. mart, Sarajevo, Bosna i Hercegovina\nSastanak sa asocijacijom Majke Srebrenice i Žepe\nPredstavnik Outreach programa upoznao je predstavnice asocijacije o najnovijim događajima na MKSJ u vezi s postupcima za ratne zločine koji njih interesuju i uručio im primerke nekoliko presuda. Predstavnice udruženja žrtava su pozvale Međunarodni sud da aktivnije radi na suzbijanju poricanja genocida u Srebrenici, naročito posle novog talasa poricanja nakon presude MSP od 26. februara.\nSastanak je organizovao Outreach program MKSJ\n> predstavnici asocijacije “Majke Srebrenice i Žepe”\n5. mart, Zagreb, Hrvatska\nOkrugli sto o praćenju suđenja za ratne zločine pred domaćim sudovima u 2006. godini\nPredstavnik MKJS je prisustvovao okruglom stolu nevladinih organizacija o nalazima godišnjeg izveštaja za 2006. o praćenju suđenja za ratne zločine u Hrvatskoj. Ovom okruglom stolu su prisustvovali predstavnici pravosuđa iz Hrvatske, nevladine organizacije, predstavnici međunarodne zajednice i pravni stručnjaci. Naglašen je niz problema, među kojima i veliki broj suđenja u odsustvu, neprecizne optužnice, nesklad u praksi izdavanja naloga za pritvor kao i nedovoljna podrška i pomoć svedocima.\nOvaj okrugli sto je organizovao Centar za ljudska prava iz Zagreba\n> predstavnici pravosuđa iz Hrvatske, nevladine organizacije, predstavnici međunarodne zajednice i pravni stručnjaci\nfebruar, Sarajevo, Bosna i Hercegovina\nDonacija pravnom fakultetu u Sarajevu\nSarajevska kancelarija Outreach programa poklonila je veliku kolekciju presuda, optužnica i drugih dokumenata MKSJ Pravnom fakultetu u Sarajevu.\nOvu donaciju je organizovao Outreach program MKSJ u BiH\n> studenti Pravnog fakulteta u Sarajevu\n24. februar, Beograd, Srbija\nKonferencija o predmetu Čelebići\nOutreach program MKSJ i beogradska nevladina organizacija Inicijativa mladih za ljudska prava su organizovali konferenciju o radu Međunarodnog suda na izvođenju pred lice pravde odgovornih za zločine počinjene u logoru Čelebići nedaleko od Konjica tokom 1992. godine. Predstavnik Outreach programa održao je uvodno izlaganje, a tri zvaničnika MKSJ iz Haga su održali prezentacije o istragama, suđenju i žalbenom postupku u ovom predmetu. Prezentacije su bile zasnovane na onim održanim tokom konferencije “Prevazilaženje jaza” koju je Outreach program održao u Konjicu 2004. godine. Osam žrtava je ispričalo svoja svedočenja tokom posebne seseije. Učesnici ove konferencije koja je propraćena u brojnim medijima su, među ostalim bili: predstavnici OEBS, Saveta Evrope, predstavnici pravosuđa iz Srbije, političari, nevladine organizacije i studenti.\nOvu konferenciju su organizovali kancelarija Outreach programa MKSJ u Srbiji i navladina organizacija Fond za humanitarno pravo\n> predstavnici OEBS, Saveta Evrope, predstavnici pravosuđa iz Srbije, političari, nevladine organizacije i studenti\n19-20. februar, Hag\nPoseta sudija Suda Bosne i Hercegovine\nOutreach program MKJS je bio domaćin za sedam sudija Suda BiH. Delegaciju su sačinjavali predsednica suda Medžida Kreso, predsedavajuća Žalbenog veća Azra Miletić i pet predsedavajućih sudija prvostepenih veća Održan je niz sastanaka o većem broju pitanja vezanih za ratne zločine sa više zvaničnika Međunarodnog suda. Sudije su detaljno obaveštene o postupku u predmetu Popović i drugi u vezi s zločinm počinjenim u Srebrenici za koji su se posetioci posebno zanimali. Posetu je omogućila Ambasada SAD u Sarajevu.\nPosetu je organizovala kancelarija Outreach programa MKSJ u Sarajevu u saradnji s Ambasadom SAD u Sarajevu\n> sedam sudija Suda BiH, među kojima i predsednica Suda Meddžidu Kreso, predsedavajuća žalbenog veća Azru Miletić i pet predsedavajućih sudija u prvostepenim većima\n19. februar, Hag\nPoseta vojnih zapovednika iz država Balkanskog poluostrva\nKao deo obuke na Holandskoj akademiji odbrane 24 vojna zapovednika iz Albanije, Hrvatske, Bosne i Hercegovine, BJRM, Srbije i Crne Gore je posetilo Međunarodni sud. Nakon prezentacije o radu i dostignućima Međunarodnog suda, prisustvovali su pretresu u predmetu Milutinović i drugi.\nOvu posetu je organizovala Holandska akademija odbrane\n>24 vojna zapovednika iz Albanije, Hrvatske, Bosne i Hercegovine, BJRM , Srbije i Crne Gore\n10-14. februar, Mostar, Bosna i Hercegovina\nSeminar o zagovaranju pravde\nOvaj seminar je organizovala bosanska nevladina organizacija Inicijativa mladih za ljudska prava (YIHR). Predstavnik MKSJ ordžao je detaljnu prezentaciju o radu Međunarodnog suda i učestvovao u nizu interaktivnih sastanaka. Cilj ovog projekta je bio izgradnja mreže mladih aktivista širom Bosne i Hercegovine koji će promovisati svest o suđenjima za ratne zločine i potrebu za pozivanjem na odgovornost u svojim lokalnim zajednicama.\nOvaj seminar je organizovala bosanska nevladina organizacija Inicijativa mladih za ljudska prava\n> aktivisti Inicijative mladih za ljudska prava iz cele BiH\n8-9. februar, Zagreb, Hrvatska\nMeđunarodna konferencija o utvrđivanju istine nakon oružanog sukoba\nOvu konferenciju su organizovale tri regionalne nevladine organizacije - Documenta (Zagreb), Fond za humanitarno pravo (Beograd) i Istraživačko-dokumentacioni centar (Sarajevo). Konferencija je okupila oko 200 učesnika iz nekoliko zemalja bivše Jugoslavije, među kojima i predstavnike pravosuđa, političare i osobe iz javnog života. Predsednik MKSJ Fausto Pocar, tužilac Carla Del Ponte i sekretar Hans Holthuis su prisustvovali konferenciji.\nKonferenciju su organizovale tri regionalne nevladine organizacije - Documenta (Zagreb), Fond za humanitarno pravo (Beograde) i Istraživačko dokumentacioni centar (Sarajevo).\n> 200 učesnika iz nekoliko zemalja bivše Jugoslavije, među kojima i predstavnike pravosuđa, političare i osobe iz javnog života\n25. januar i 8. februar, Sarajevo, Bosna i Hercegovina\nUvodna prezentacija za pripadnike Policijske misije Evropske unije\nPredstavnik Outreach programa održao je prezentaciju o MKSJ za dve grupe novog osoblje Policijske misije Evropske unije u BiH, u sklopu njihovog uvodnog kursa.\nOvaj kurs je organizovala Policijska misija Evropske unije u BiH\n> dve grupe novog osoblja Policijske misije Evropske unije u BiH\n5. februar, Beograd, Srbija\nOkrugli sto o regionalnoj saradnji po pitanju ratnih zločina\nPredstavnik Outreach programa prisustvovao je ovom okruglom stolu koji je organizovalo Tužilaštvo za ratne zločine Republike Srbije u saradnji s OEBS, da bi obeležilo drugu godišnjicu memoranduma o razumevanju u borbi protiv teških krivičnih dela koji su potpisali Hrvatska i Srbija. Konferencija je okupila najviše zvaničnike pravosudnih organa iz cele regije.\nOvaj okrugli sto su organizovali Tužilaštvo za ratne zločine Republike Srbije, a podržala Misija OEBS u Srbiji\n> brojni visoki zvaničnici pravosudnih organa iz cele regije\n29. januar – 1. februar, Sarajevo, Bosna i Hercegovina\nStudijska poseta makedonskih sudija i tužilaca Sarajevu\nJedanaest učesnika je posetilo Veće za ratne zločine Suda Bosne i Hercegovine i sastalo se sa najvišim zvaničnicima da bi saznali o procesima u kompleksnim suđenjima i održali praktične studijske vežbe. Ova poseta je bila u sklopu programa međunarodnog humanitarnog prava.\nOva poseta je organizovana u saradnji MKSJ, Misije OEBS za suzbijanje moguće eskalacije sukoba u BJRM i Razvojnog programa Ujedinjenih nacija u Makedoniji\n> 11 predstavnika pravosuđa iz Makedonije\njanuar, Sarajevo, Bosna i Hercegovina\nDonacija Sudu BiH\nKancelarija Outreach programa u Sarajevu poklonila je veliku kolekciju presuda MKSJ biblioteci Suda BiH.\nOvu donaciju je organizovala kancelarija Outreach programa MKSJ u BiH\n> osoblje Suda BiH\n31. januar, Mostar, Bosna i Hercegovina\nSastanak sa predstavnicima lokalne zajednice\nPredstavnik Outreach programa MKSJ bio je najvažniji gost na ovom javnom skupu u Nansen dijalog centru (NDC) u Mostar, koji je imao za cilj da unapredi razumevanje lokalnih zajednica o raznim institucijama u BiH. Predstavljena su glavna dostignuća MKSJ, a publika je pozvana da učestvuje u diskusiji o tome kako bi rezultati rada Međunarodnog suda mogli biti iskorišćeni u BiH, naročito u svetlu strategije okončanja rada Međunarodnog suda. Publika je u principu podržala rad Međunarodnog suda, ali je izražena frustracija zbog neuspeha da se uhapse preostali optuženi koji su u bekstvu i u vezi s mogućnošću lokalnog pravosuđa da procesuira predmete za ratne zločine.\nOvaj sastanak je organizovao Nansen dijalog centar, Mostar\n> predstavnici lokalne zajednice


Kina: Rusija će prosperirati na čelu sa Putinom - 28.06.2021, Sputnik Srbija\nKomunistička partija Kine sigurna je u perspektive razvoja Rusije za vreme predsednika Vladimira Putina, izjavio je zamenik šefa Odeljenja za međunarodne veze... 28.06.2021, Sputnik Srbija\nTakođe je poželeo Rusiji još veća dostignuća na putu formiranja moćne države i osiguravanja blagostanja stanovništva.„Želimo ruskom narodu mir i spokoj, kao i sreću svakoj ruskoj porodici“, poručio je predstavnik Komunističke partije Kine na pres-konferenciji povodom stogodišnjice osnivanja stranke.Pročitajte još:\nsvet, vesti, kina, vladimir putin, rusija\n07:23 28.06.2021 (Osveženo: 01:15 26.08.2021)\n© Sputnik / Ekaterina Štukina / Uđi u foto-galerijuPredsednik Rusije Vladimir Putin\n„Ruski narod je postigao zapažene rezultate u državnom razvoju. Veoma nam je drago da vidimo konstantan porast socijalno-političke stabilnosti i blagostanja u Rusiji. Potpuno smo sigurno u perspektive razvoja Rusije. Sigurni smo da pod rukovodstvom predsednika Putina ruski narod sigurno može ostvariti ciljeve državnog prosperiteta“, rekao je Go Ečžo.\nTakođe je poželeo Rusiji još veća dostignuća na putu formiranja moćne države i osiguravanja blagostanja stanovništva.\n„Želimo ruskom narodu mir i spokoj, kao i sreću svakoj ruskoj porodici“, poručio je predstavnik Komunističke partije Kine na pres-konferenciji povodom stogodišnjice osnivanja stranke.


Deset najvažnijih otkrića u svetskoj arheologiji u 2015. | Arheo-amateri Srbije\nсубота, 2. јул 2022. - 20:11\nDvomesečni časopis „Archeology“, koji objavljuje Američki arheološki institut u broju za januar/februar 2016. najveći prostor posvetio je najvažnijim otkrićima u toj oblasati tokom 2015 u celome svetu\nDvomesečni časopis „Archeology“, koji objavljuje Američki arheološki institut u broju za januar/februar 2016. najveći prostor posvetio je najvažnijim otkrićima u toj oblasati tokom 2015 u celome svetu.\nPrema rečima glavnog urednika, Klaudije Valentino, ove godine je žiri sastavljen od stručnjaka redakcije odabrao kao 10 najvažnijih otkrića nalaze koji pripadaju najrazličijim kulturama širom sveta i sežu u najdalju prošlost čovečanstva.\nDruga su omogućila susret sa pojedinim ličnostima prošlih vremena, njihovim putovanjima, verovanjima, i moći koju su imali dok su bili živi.\nAmateri speleolozi su obavestili paleoantropolaga Lija Bergera da su otkrili pećinu sa većom količinom kostiju preistorijskih ljudi, a kada je Berger pokušao da uđe u pećinu i istraži njen sadržaj shvatio je da neće moći da se provuče kroz veoma uzan i nizak otvor.\nMarina Eliot arheolog sa kanadskog univereziteta Sajmon Frejzer bila je prva koja je ušla u pećinu i zadivila se kada je videla o kakvoj se količini ljudskih ostataka radi, a Berger je utvrdio da je to do sada nepoznata vrsta koju je nazvao „Homo naledi“ (naledi znači „zvezda“ u loklanom narečju, a tako zovu i ovu pećinu).\nNova vrsta je „karika koja je nedostajala“ između majmunolike „Lusi“, kako je nazvana pramajka australopitekusa nađena u Etiopiji i ranih hominida „Homo habilis“.\n„Homo naledi“ nije još definitivno datiran, ali se pretpostavlja da su njegovi ostaci stari oko 2,5 miliona godina.\nNa drugo mesto po značaju odabran je pronalazak kamenog oruđa u Keniji koje je tako oblikovano da je verovatno služilo za odbranu, a datirano je u vreme koje je prethodilo pojavi „Homo habilisa“ za čitavih 700.000 godina.\nU blizini tih kamenica, koje su bile tako oblikovane da su pogodne za bacanje na protivnika, nađeni su ostaci Kenijatropusa Platiopisa nekog od prethodnika „Homo habilisa“ za koga se mislilo da još nije znao da izrađuje kamene predmete.\nJedno otrkiće u Danskoj iz 1921. godine sada je dobilo novi značaj i visoko četvrto mesto. U pitanju je grob mlade žene koji je datiran u 1370. godinu pre nove ere i verovalo se da je pripadala lokalnom stanovništvu pa su je nazvali „Nevesta iz Egtvedea“.\nOtkriće do koga su došli francuski arheolozi u mestu Lavo dospelo je ne peto mesto. Oni su sasvim slucajno nabasali na jedno od najvažnijih nalazišta iz Gvozdenog doba u ovom veku. Ispod humke čiji je prečnik bio oko 40 metara stručnjaci Francuskog instituta za prevetivnu arheologiju otkrili su grobnicu keltskog princa iz V veka pre nove ere.\nNedavno su u jednoj od kutija u depou lokalnog muzeja države Ilinois na kojoj je pisalo „štene“ nađeni zubi, ne psa, već mačke. Pošto je to prvi slučaj da je mačka dobila svoj grob, ovo otkriće je dobilo šesto mesto po značaju. U pitanju je bio skelet veoma mladog mačka koji je, po svemu sudeći, uginuo prirodnom smrću, a čiji vlasnicu su se dovoljno vezali za njega da su ga sahranili u grobici jednog od njihovih saplemenika.\nUtoliko je meksički arheolog Serhio Gomez bio više iznenađen kada je u podzemnim prostorijama ispod piramide posvećene pernatoj zmiji iz trećeg veka našao tečnu živu. Ona je predstavljala reku koja teče u zagrobnom svetu gde borave pokojnici.\nPrethodni: Arheolog amater u južnom Walesu pronašao fragmente izgubljenog rimskog grada\nSledeći: Ko je bio Spartak?


Policija: Lakše telesne povrede mladića u Zebincu\nKosovska policija se oglasila danas povodom sinoćnjeg napada srpskog mladića selu Zebince u opštni Novo Brdo. U svom dnevnom izveštaju navodi da je žrtva zadobila lakše telesne povrede.\nIzbio požar u šumi u Šaškovcu, kod Sušice, iznad ekonomskog dvorišta Eparhije manastira Gračanica.\nIncident u blizini administrativne linije sa Kosovom\nIncident je zabeležen juče u Kopnenoj zoni bezbednosti u blizini administrativne linije sa Kosovom, saopštilo je srpsko Mnistarstvo odbrane, prenosi Tanjug.\nNa Merdaru zaplenjena torba puna funti\nUprava carina Republike Srbije saopštila je da su carinici na punktu Merdare, u saradnji sa policijom, otkrili i sprečili pokušaj putnika da prokrijumčari više od 30.000 britanskih funti.\nAustrijske vlasti uništile su mrežu trgovaca drogom koju čine Albanci sa Kosova i iz Albanije. Tokom policijske akcije u Beču uhapšene su 24 osobe, a zaplenjeno je 200.000 evra, prenosi portal Reporteri.\nAdvokatski tim koji je angažovala Kancelarija za Kosovo i Metohiju tražiće dodatno obezbeđenje za srpsku povratnicu u Đakovicu Dragicu Gašić i njen stan, kao i što skoriji početak istrage nakon što joj je stan obijen, ispreturan i pokraden, navodi se u obajvi na Tviteru direktora Kancelarije za KiM Petra Petkovića.\nUhapšen službenik opštine Obilić zbog zloupotrebe položaja\nKosovska policija uhapsila je juče službenika opštine Obilić zbog sumnje da je zloupotrebio službeni položaj.


Srpsko oružje izlazi na crtu svetskim vojnim silama (foto) - Sputnjik Srbija\n22:18 24 Januar 2021\n11:33 13.06.2018 (osveženo 11:34 13.06.2018) Preuzmite kraći link\nMinistar odbrane Aleksandar Vulin obišao je u Parizu, na Sajmu vojne tehnike „Evrosatori“, štand „Jugoimporta — SDPR“, najveći u glavnoj hali Sajma, na kom su izloženi proizvodi srpske odbrambene industrije, i tom prilikom poručio da imamo čime da se pohvalimo.\nVulin je juče ukazao na važnost učešća Srbije na prestižnom francuskom sajmu i dodao da štand „Jugoimporta — SDPR“, na kome izlažu i brojni drugi izvođači, izaziva veliku pažnju.\n„Imamo čime da se pohvalimo i možemo da se takmičimo i sa mnogo razvijenijim zemljama nego što smo mi, i to ne samo u komponenti proizvodnje municije, po čemu smo svetski poznati, već i po složenim borbenim sistemima, što je nešto što je rezervisano samo za najsnažnije vojske. Ovo je način da se Srbija predstavi svetu i da prikaže svoje rezultate, kao nešto što i te kako pomaže i razvoj naše industrije“, naglasio je Vulin.\nPrema njegovim rečima, prošle godine u odbrambenoj industriji Srbije ostvaren je prihod od 580 miliona dolara, a ove godine očekivano je značajno uvećanje, te će prihod iznositi oko 680 miliona dolara.\nVeliku pažnju posetilaca privukli su „nora“, „aleksandar“ i „šumadija“\n„Upravo ovde smo pokazali koja su to nova sredstva i nove tehnologije koje osvajamo. Na Srbiju mora da se računa, na njenu vojsku i odbrambenu industriju, ali i Vojska Srbije se daleko brže i jeftinije oprema, zahvaljujući tome što ima odbrambenu industriju Srbije. Mnogo razvijenije i mnogo bogatije vojske moraju da odvoje mnogo više novca da bi kupile ovakve borbene sisteme koje mi dobijamo po proizvođačkim cenama i zahvaljujući kojima s daleko manje novca možemo da opremimo našu vojsku“, poručio je Vulin.\nDirektor prodaje u „Jugoimportu — SDPR“ Aleksandar Lijaković istakao je da „Jugoimport — SDPR“ integriše odbrambenu industriju Srbije i prikazuje i svoje razvojne proizvodne projekte.\nProizvodi srpske odbrambene industrije izloženi su na prostoru od 710 kvadratnih metara\n„Sistem ’Šumadija‘ je najinteresantniji i najatraktivniji sistem u ovom trenutku i raketa ’jedan na jedan‘ koja je najveća raketa prikazana na Sajmu ove godine“, rekao je Lijaković.\nOn je dodao da, zahvaljujući podršci predsednika Srbije i Ministarstva odbrane u poslednjih nekoliko godina, a posebno u poslednje tri godine, beležimo izuzetan razvoj i rast proizvodnje i prometa.\n„Veoma smo ponosni na nove inovativne tehnologije koje razvija odbrambena industrija Srbije u celini, uključujući ’Jugoimport SDPR‘, kao nosioca razvojne proizvodnje složenih borbenih sistema, ali i naše fabrike koje proizvode malo oružje, municiju srednjeg i velikog kalibra, letačku i artiljerijsku municiju malog kalibra, sredstva raketne artiljerije, lične zaštitne opreme i ostalo“, kazao je Lijaković.\nSrpsko oružje na Sajmu vojne tehnike u Parizu\n„Jedna, ipak mala, Srbija u odnosu na velike svetske sile potpuno je rame uz rame konkurentna sa najvećim svetskim igračima u oblasti artiljerije“, istakao je Lijaković.\nOn je naveo da sistemi „nora“, „aleksandar“ i „šumadija“ stoje na početku ovog dela Sajma i „praktično pokazuju našu moć i povećanje naše snage u oblasti proizvodnje naoružanja i vojne opreme“.\n„Poslednjih godina smo mnogo uložili u razvoj, u inovativne tehnologije. Sada smo na nivou ugovaranja i na nivou budućih poslova koji značajno prevazilaze ranije godine“, zaključio je Lijaković.\nProizvodi srpske odbrambene industrije izloženi su na prostoru od 710 kvadratnih metara, na najvećem štandu u glavnoj hali Sajma vojne tehnike „Evrosatori“.\nCilj nastupa na francuskom sajmu je prezentacija mogućnosti srpske odbrambene industrije, razvojnih i proizvodnih programa „Jugoimport SDPR“.\nNaoružanje, Pariz, Srbija


Održana sednica SO Kladovo - Istočne VESTI\nNa trećoj sednici SO Kladovo odbornici su usvojili Odluku o izmeni budžeta opštine Kladovo za 2019. godinu. Iznosi na prihodnoj i rashodnoj strani opštinske kase nisu promenjeni, jer se u postojećoj tabeli Planirani kapitalni izdaci budžetskih korisnika za 2018. 2019. i 2020. godinu dodaje novi redni broj sa opisom “Izgradnja platoa za potrebe međunarodnog putničkog pristaništa “Kladovo” u iznosu od 5 miliona dinara.\n“Reč je o preraspodeli sredstava u kojoj se iznos za rekonstrukciju platoa kod Doma omladine u Kladovu smanjuje sa 20, na 15 miliona dinara. Uređenjem prostora pored pristaništa oplemenićemo turističku ponudu s obzirom da je plan da se već krajem aprila u funkciju dovede brodski linijski saobraćaj sa Rumunijom. To predstavlja razvojnu šansu za našu opštinu, posebno ako se uzme u obzir činjenica da je vodni carinski prelaz kod Kladova zatvoren gotovo tri decenije“-naglasio je Saša Nikolić predsednik opštine Kladovo.\nOdbornici lokalnog parlamenta jednoglasno su usvojili Statut opštine Kladovo koji je usaglašen sa odrebama Zakona o lokalnoj samoupravi a podršku je dobio i predlog Odluke o opštinskoj upravi . Zakon o lokalnoj samoupravi stupio je na snagu 28. juna 2018. godine tako da je ispoštovan rok od 9 meseci za usklađivanje tog dokumenta i opštih akata jedice lokalne samouprave.\n“Usvajanje tih Odluka bila je zakonska obaveza ali i potreba lokalne samouprave s obzirom da će uticati da se kvalitet usluga i funkcionisanje Opštinske uprave podignu na viši nivo. S obzirom da nam predstoji i drugačija organizacija nadam se da će to doprineti efikasnijem radu, jer to je u intersu svih građana” poručio je sa skupštinske govornice Zlatko Kalinović načelnik Opštinske prave Kladovo.\nTema skupštinskog zasedanja bili su i Izveštaji o radu u 2018. godini TOO Kladovo i javnih preduzeća “Jedinstvo” i “Komunalac” koji su dobili podršku odborničke većine. Kako je naglašeno opština Kladovo je u prošloj godini imala 75.092 noćenja , od čega su 14.472 noćenja ostvarili inostrani gosti. JP ” Jedinstvo” uspešno je poslovalo jer je na kraju 2018. godine iskazana dobit u iznosu od 426.000 dinara, dok su zaposleni u JP “Komunalac” uspešno brinuli o čistoći gradskih ulica, o uređenju i održavanju zelenih i parkovskih površina, obavljali su grobljanske usluge i praznili su kontejnere u gradu i u 22 naseljena mesta u opštini Kladovo.\nU radu sednice učestvovalo je svih 28 odbornika, 18 sa liste SNS, 9 sa liste SPS i jedan odbornik PUPS-a.\nPRIKLJUČI SE AKCIJI CIF ČISTI SRBIJU Pruži svom gradu priliku da zablista u punom sjaju


Trijumfi • ELEMENTI • Trijumfi • OAZA INSPIRACIJE ZA PLODNE KREACIJE\nIGRU ŽIVOTA… Tarot predstavlja kroz priče karata koje se sastoje od tzv. Velikih tajni (Velika arkana, zapravo izvorno Aduti ili Trijumfi/Pobjede), Malih tajni (Mala arkana) koju čine Poeni (brojčane karte od 1 do 10) i Dvorani podijeljeni u 4 boje/grupe/garniture – štapove, pehare, mačeve i dinare.\nAduti/Trijumfi govore o nekoj situaciji, Dvorani pokreću radnju, a Poeni su konektori izeđu funkcije, agenta i prirodnih ciklusa. Ili, kako se zna reći: u filmu života, Dvorani predstavljaju likove kojima se događaju situacije (Poeni) iz određenih razloga (Aduti). Ovo je vrlo pojednostavljen pristup, jer Dvorani mogu predstavljati i različite aspekte ličnosti, unutarnja stanja… Aduti karmičke aspekte… Sve zavisi od vrste istraživanja koja se radi putem Tarota.\nFunkcije života i zakoni duše koji vrijede uvijek: u svim dimenzijama, oblicima, pojavama, ritmovima: hodanje, predstavljanje, sjedenje i učenje, organiziranje, vladanje, propovijedanje, biranje, kretanje, borenje, ponavljanje, odlučivanje, žrtvovanje, završavanje, miješanje, vezanje, rušenje, obnavljanje, sanjanje, građenje, objavljivanje i slavljenje su u svemu


NSA i britanski GCHQ sabotirali poznate antivirusne programe\nnovosti Snowdenovi dokumenti\nutorak, 23 Juni 2015 11:00\nPrema najnovijim informacijama (nazvali bismo ih skandaloznim, ali to sada već nema poentu) koje je The Intercept izvukao iz Snowdenovih dokumenata, NSA i GCHQ su imali projekat reverznog inžinjeringa antivirusnog softvera u cilju otkrivanja kako da njihovi špijunski alati i malware ostanu neotkriveni na računarima meta.\nPredmet reverznog inžinjeringa su bile mnoge poznate kompanije i njihovi proizvodi: BitDefender, Kaspersky Lab, Avast Antivirus, AVG Antivirus, Emsisoft, F-Secure, Eset (NOD32), Checkpoint (ZoneAlarm), Avira Antivirus, DrWeb i drugi.\nNSA je također presretala i čitala email prepiske ovih sigurnosnih kompanija. Interesantno, na listi napadnutih antivirusa nema McAfeeja i Sophosa (može biti da su ovi dobrovoljno sarađivali sa obavještajnim agencijama).\nOvo nije prvi put da su antivirusne kompanije izložene kritikama zbog svojih proizvoda. Prošle godine je na cyber-sigurnosnoj konferenciji u Kini otkriveno da najpoznatiji antitivirusi imaju ozbiljne sigurnosne propuste, koje se firme uglavnom ne trude pokrpiti.\nAustralija usvojila zakon koji omogućava blokiranje piratskih sajtova na nivou ISP-a\nJapanski Freetel predstavio Katana 01 i Katana 02 Windows 10 telefone


Skandal na EP za kadete: Albanac jurio nožem mlade srpske košarkaše u Italiji! - 15.08.2019, Sputnik Srbija\nSkandal na EP za kadete: Albanac jurio nožem mlade srpske košarkaše u Italiji!\nČlanovi košarkaške kadetske reprezentacije Srbije su napadnuti u Udinama od strane jednog muškarca, za kog se pretpostavlja da je albanske nacionalnosti. 15.08.2019, Sputnik Srbija\nvesti, evropsko prvenstvo, košarka\n20:42 15.08.2019 (Osveženo: 20:46 25.08.2021)\n© Foto : KSS/Dragan KaradarevicKadetska košarkaška reprezentacija Srbije.\n© Foto : KSS/Dragan Karadarevic\nČlanovi košarkaške kadetske reprezentacije Srbije su napadnuti u Udinama od strane jednog muškarca, za kog se pretpostavlja da je albanske nacionalnosti.\nKako je za B92 rekao potpredsednik KSS-a Igor Rakočević, incident se dogodio u četvrtak uveče, kada su reprezentativci dobili slobodno veče i krenuli u obilazak grada.\n„Pre pola sata jedan Albanac je napao našu decu u Udinama. Deca su dobila slobodno da prošetaju, bili su zajedno u majicama Srbije, a onda je počeo da ih prati jedan Albanac, vozeći bicikl“, naveo je Rakočević.\nFunkcioner KSS-a je istakao da je napadač počeo da dobacuje igračima.\n„Govorio je svašta, da je Kosovo Albanija, a ne Srbija... Deca su se sportski ponašala, rukom su mu pokazali da se skloni, ali je on postao još agresivniji, sišao je sa bicikla i počeo da ih juri nožem. Deca su uspela da pobegnu i da se zatvore u hotel“, dodao je Rakočević.\nKako je istakao, delegacija Srbije je razočarana i ljuta na FIBA i organizatore.\n„Dosad nije postojalo nijedno lice koje bi vršilo obezbeđenje naših igrača, ni u gradu, ni u hotelu. Obratićemo se našoj ambasadi kako bismo dobili zaštitu“, istakao je Rakočević.\nOn je podsetio da su mladi košarkaši Srbije doživeli poraz u utakmici u sredu od Španije u poslednjim sekundama utakmice i da im je oduzeta šansa da se bore za medalju.\n„To što su naša deca preživela za ova 24 sata, to je strašno... Ne znam kako će moći sutra da izađu na teren. Sreća da smo tu mi iz saveza da im pružimo podršku“, zaključio je Rakočević.


Društvena odgovornost, uvek u prvom planu - Vino Župa\nDruštvena odgovornost, uvek u prvom planu\nA.D. Vino Župa je punih šest decenija nosilac ne samo privrednog, već ukupnog razvoja opštine Aleksandrovac i župskog kraja u celini. Kako ranije, tako i u periodu nakon privatizacije, ovu kompaniju krasi velika društvena odgovornost.\nTo se ogleda pre svega u zapošljavanju većeg broja ljudi, koji egzistenciju svojih porodica u svakom pogledu svih ovih godina vezuju za A.D. “Vino Župa“. Zadnjih godina ova kompanija je prepoznatljiva po mladim i stručnim kadrovima. Takođe, nastavlja se sa svim oblicima saradnje sa poljoprivrednim proizvođačima koja se iz godinu u godinu unapređuje. Želja A.D. “Vino Župa“ je da se ta saradnja unapredi, a naročito na planu proširenja sirovinske baze u Župskom kraju i šire.\nMaterijalno je pomagala fudbalske klubove na području opštine. Najviše F.K. “Župa“, kao najstariji i najuspešniji klub, koji je decenijama bio stabilan Srpskoligaš, zahvaljujući finansijskoj i kadrovskoj podršci od strane A.D. „Vino Župe“.\nU periodu od 1977. do 1986. godine, A.D. „Vino Župa“ je imala i sopstveni fudbalski klub, koji se više godina sa uspehom takmičio u međuopštinskoj ligi.\nZahvaljujući podršci A.D. “Vino Župa“, RK „Župa“ je sa uspehom igrala prvu rukometnu ligu Srbije. U sezoni 2006/2007., osvojila je ubedljivo prvo mesto i na taj način ostvarila najveći uspeh župskog klupskog sporta – plasman u Super ligu.\nA.D. „Vino Župa“ je pomagala i druge klubove, kao i istaknute pojedince u raznim sportovima. Čini to danas, a činiće i ubuduće. Bila je sponzor rukometne reprezentacije Srbije na evropskom prvenstvu za muškarce i svetskom, za žene 2015. godine.\nŠto se tiče turizma, naročito vinskog, A.D. “Vino Župa“ od samog početka (1963.) nesebično pomaže najveću i najpoznatiju privredno-turističku manifestaciju „Župska Berba“.\nOva najstarija i najposećenija Srpska manifestacija u slavu grožđa i vina, nezamisliva je bez A.D. “Vino Župa“ i njenih proizvoda.\nFontana vina, jedinstvena u svetu iz koje svake godine u vreme “Župske Berbe“ umesto vode, teče čuvena „Župska ružica“, kao i bačve, jedinstvene ulične prodavnice, u kojima se u vreme manifestacije mogu po nižim cenama, kupiti proizvodi iznedreni u pogonima A.D. „Vino Župa“, samo su deo doprinosa ove kompanije razvoju župskog turizma.\nSvakako treba istaći da A.D. „Vino Župa“ tokom čitave godine pohode brojni turisti iz zemlje i inostranstva i da svi odlaze zadivljeni, ne samo kapacitetima, tehnologijom i asortimanom nego i gostoljubljem i domaćinskim odnosom.\nPre dve godine, na inicijativu jednog broja ljubitelja kulture, zahvaljujući razumevanju čelnih ljudi i pravilnom shvatanju ove oblasti društvenog života, u A.D. “Vino Župa“, formirana je umetnička galerija sa istoimenim nazivom.\nGalerija je smeštena u predivnom prostoru starog vinskog podruma. Ima svoj programski savet, koji sačinjavaju poznati i priznati poslanici kulture.\nPo rečima direktora galerije Gvozdena Đolića, galerija je formirana u cilju zadovoljenja potreba za kulturom, kako zaposlenih, tako i gostiju sa strane, sugrađana i turista.\nOrganizacijom brojnih kulturnih sadržaja tokom godine A.D. „Vino Župa“ širom otvara svoja vrata za sve župljane i ljude dobre volje sa svih strana. Naročito je draga poseta mladih iz vrtića, đaka prvaka, osnovnih i srednjih škola…\nGalerija se bavi širenjem duhovne kulture i čuvanjem tradicije, a A.D. „Vino Župa“ nesebično pomaže gradnju novih i obnovu postojećih verskih objekata na području blagorodne Župe Aleksandrovačke.\nTakođe, pomagala je podizanje raznih spomen-obeležja iz naše slavne prošlosti i podigla spomenik „Župskom vinogradaru“, u centru Aleksandrovca.\nSve aktivnosti Umetničke galerije “Vino Župa“, u 2016. godini, realizovane su u okviru obeležavanja 60 godina postojanja i uspešnog rada kompanije, što je bio skroman doprinos Velikom jubileju.


RTS :: Svaki šesti par u Srbiji se suočava sa neplodnošću\nDruštvo Svaki šesti par u Srbiji se suočava sa neplodnošću\nsreda, 27. mar 2019, 21:28 -> 21:55\nPrema zvaničnim podacima oko 25 miliona ljudi u Evropi ima problem sa plodnošću, dok se sa tim problemom u našoj zemlji suočava svaki šesti par, izjavio je gradonačelnik Beograda Zoran Radojičić na otvaranju međunarodne konferencije "Evropa u Srbiji - IVF".\nZoran Radojičić je rekao da je održavanje te konferencija veoma značajno za grad Beograd i za celu Srbiju, s obzirom na to da je o problemu neplodnosti potrebno pričati i podizati svest o tome u društvu.\nGradonačelnik Beograda je naveo da grad vodi demografsku politiku u skladu sa politikom koju vodi Vlada Srbije, a da što se tiče javno-zdravstvene politike Grada Beograda prioriteti su zdravlje dece, trudnica i porodilja.\nPrema njegovim rečima, u ovom trenutku se završava porodilište u Lazarevcu, njegova rekonstrukcija i opremanje, a u ovoj godini je nabavljena i nova oprema za zaštitu dece i zdravstvenu zaštitu žena.\n"Radili smo i na edukaciji timova u savetovalištima za rani razvoj, a radili smo i na tome da i patronažne službe rade bolje nego u prethodnom periodu. Grad Beograd želi da napravi doprinos u ovoj oblasti direktno, na taj način što će povećati broj pokušaja vantelesne trudnoće, tako da u ovom trenutku tražimo zakonske moduse da direktno damo svoj doprinos rešavanju problema neplodnosti", naveo je gradonačelnik.\nRadojičić je dodao da je za Srbiju izuzetno značajna demografska politika, a za problem neplodnosti i podrška društva.\n"Jasno je da je u rešavanju ovog problema potrebno veliko strpljenje parova, potrebna im je podrška i lekara i medicinskog osoblja, ali i celokupnog društva, zato je i ovaj skup važan", kazao je Radojičić i dodao da taj problem ne mogu rešavati pojedinci.\nZa četvrti pokušaj neophodno donošenje pravilnika\nKonferencija skreće pažnju na bitnu stvar - neplodnost u Srbiji, navela je predsednica Udruženja "Šansa za roditeljstvo" Sandra Jovanović.\nDodaje da se nadaju da će dobiti bolje uslove, kao što su četvrti postupak vantelesne oplodnje ili izradu pravilnika koji su veoma bitni za nastavak lečenja parova.\nJovanovićeva je podsetila na to da sada u Srbiji postoji mogućnost tri pokušaja vantelesne oplodnje o trošku Republičkog fonda za zdravstveno osiguranje, mogućnost zamrzavanja i odmrzavanja embriona, kao i mogućnost da parovi koji su dobili jedno dete iz vantelesne oplodnje mogu da idu na još dva postupka.\n"Naša ideja je da imamo još jedan postupak, četvrti, a pravilnici su nam bitni jer imamo zakon koji reguliše proceduru vantelesne oplodnje i donaciju, ali nemamo pravilnike i zato ne možemo da radimo proceduru donacije u Srbiji", kazala je Jovanovićeva.\nJovanovićeva je istakla da je jedna od teškoća sa kojom se suočavaju parovi koji imaju problem neplodnošću to što ljudi u Srbiji nisu dovoljno informisani i žive i dalje u okruženju koje je patrijarhalno, u kojem se i dalje negativna svetlost baca na ženu.\nSmatra se da kada par nema dece, to uvek potiče od žene, istakla je Jovanovićeva i dodala da je 40 odsto muški sterilitet, 40 odsto ženski i 20 odsto sterilitet nepoznatog uzroka.\nMiloš Trajković, prvo dete koje je rođeno vantelesnom oplodnjom u Srbiji 1987. godine, a koji je danas oženjen i otac dvoje dece, rekao je da se ne oseća specijalno, niti posebno, bez obzira na to što ga kroz ceo život prati epitet bebe iz epruvete.\nKaže da je slučajno saznao kako je začet, u petom razredu osnovne škole, iz novinskih članaka koji su pisali o tome.\nIspričao je da mu se majka 14 godina lečila od steriliteta i da joj je u Beogradu, na klinici "Narodni front" doktor predložio vantelesnu oplodnju.\n"Doktor joj je to predložio. Njoj je bilo strano i nepoznato. Rekli su joj da jedan od milion uspe, na šta je ona rekla da je možda upravo ona ta jedna od milion", navodi Trajković.\nDodaje da su njegovi roditelji godinu dana nakon njega normalnim putem dobili još jednog sina.\nTrajković je poručio svim parovima koji se bore sa neplodnošću da ne odustaju jer, ističe, nema ništa lepše nego držati svoje dete u rukama.\nNa konferenciji u Beogradu, čiji je domaćin lokalno Udruženje pacijenata "Šansa za roditeljstvo", a koju organizuje krovno evropsko Udruženje "Fertility Evrope", učestvuju predstavnici iz 24 zemlje.\n(četvrtak, 28. mar 2019, 06:11) - anonymous [neregistrovani]\nKao da nije bilo i pre? Šta je sa nuklearnom katastrofom u Cernobilju iz 1986?\n(sreda, 27. mar 2019, 23:19) - anonymous [neregistrovani]\nAko hocete da se borite sa belom kugom, nema sta tu cetvrti ili peti pokusaj...Omoguciti parovima da pokusavaju sve dok ne uspeju, o trosku drzave!!!\n(sreda, 27. mar 2019, 22:33) - anonymousPero [neregistrovani]\nTreba reci da su uzrok NATO bombe.


PressReader - 24 Sata (Serbia): 2018-12-07 - haos u prištini: albanska i kosovska delegacija napustile sastanak cefta\nhaos u prištini: albanska i kosovska delegacija napustile sastanak cefta\nPrivremene institucije samouprave u Prištini i delegacija Albanije napustile su juče redovan sastanak Zajedničkog CEFTA komiteta u Prištini, kojem su, uprkos brojnim tenzijama u odnosima sa Prištinom, prisustvovali i predstavnici Vlade Srbije.\nKAKO JE SAOPŠTILA VLADA, predstavnik Srbije je na početku sastanka još jednom ponovio da Srbija očekuje da Priština odmah povuče radikalne, nezakonite i diskriminatorne mere od 6. i 21. novembra koje direktno krše CEFTA sporazum i Sporazum o stabilizaciji i pridruživanju.\n- Odmah nakon izlaganja predstavnika Vlade Republike Srbije, sastanak napuštaju predstavnici Privremenih institucija samouprave u Prištini, nakon čega UNMIK nastavlja da predsedava sastankom, koji potom napušta i delegacija Albanije, čime se gubi kvorum za nastavak sastanka. Napuštanjem sastanka, obe delegacije direktno su sabotirale pokušaj da se mirnim putem pregovara o rešenju problema - ukazuje se u saopštenju.\n- Republika Srbija ponovo je pokazala konstruktivan pristup, da se dijalogom i razgovorom i na miran način reši ovaj problem, ali je naišla na opstrukciju sa druge strane - ističe se u saopštenju.\nOn je tada pozvao lidere svih strana da pokažu veću uzdržanost i izbegnu dalju provokacije koje mogu ugroziti izglede za normalizaciju odnosa ili dovesti do eskalacije tenzije.\nInače, odmah nakon završenog sastanka, predstavnici Republike Srbije su zbog visokih bezbednosnih rizika napustili Prištinu u pratnji UNMIK-a i KFOR-a i uputili se ka centralnoj Srbiji.\nPodsećamo, Srbija je u 27. novembra podnela zahtev CEFTA zbog mera Prištine. Premijerka Ana Brnabić je u ime Vlade, a u skladu sa CEFTA sporazumom poslala formalni zahtev Sekretarijatu te institucije za direktne konsultacije u okviru zajedničkog komiteta.\n- Oni od sutra, od primanja zahteva, imaju rok od 90 kalendarskih dana da reše problem koji je Priština napravila direktnim i nedvosmislenim kršenjem sporazuma u direktnim konsultacijama - objasnila je Brnabićeva. llll\nSrbija je ponovo pokazala konstruktivan pristup da se dijalogom i na miran način reši problem, ali je naišla na opstrukciju sa druge strane


Digitalizacija škola do 2021. - Radio televizija Pančevo\nDigitalizacija škola do 2021.\n12. novembra 2019. 12. novembra 2019. 0349\n“Cilj nam je da naučimo mlade ljude kako da misle, a ne šta da misle i da se ne plaše da pomeraju granice”, rekla je Ana Brnabić u Beogradu na Međunarodnoj konferenciji o budućem obrazovanju.\nDodala je da su promene koje se dešavaju brze i sveobuhvatne i da Srbija na njih odgovara. Verujem da smo u mandatu ove vlade započeli sve potrebne obrazovne reforme, kako bismo pripremili mlade ljude za poslove 21. veka. Kao primere navela je to da je u 500 škola uveden brzi internet, a već je određen i budžet za novih 500 škola u 2020. godini.\n“Cilj je da naše škole budu potpuno digitalizovane do 2021. godine”, navela je Brnabić i dodala da trenutno postoji 10.000 digitalnih učionica koje koristi oko 200.000 đaka širom Srbije.\nPosebno je istakao podatke i istraživanja prema kojima će 400 miliona postojećih poslova nestati do 2030. godine, a više od 260 miliona ljudi radiće poslove koji danas ne postoje. Predsednik Svetske akademije umetnosti i nauka Hjetor Gurgulino de Souza kao poseban izazov istakao je nedovoljan broj nastavnog kadra na svetskom nivou, kao i podatak da je trenutno 236 miliona dece mimo obrazovnog sistema. Prema njegovim rečima, zabrinjavajući je i podatak prema kome samo 14 odsto dece u slabije razvijenim zemljama završava srednje obrazovanje.\nVučić u Parizu: Očekuju nas važni razgovori\nĐerlek: Interesovanje za vakcinaciju i više nego očekivano\nBojana Kecic 2. februara 2021. 2. februara 2021.